2018ko urriaren 18a, osteguna | Ordua Euskal Herrian 18:24:15\n"Notre Dame Des Landesko ZADaren kontra Frantziako Gobernuak antolatu duen ofentsibaren helburua bizimodu alternatiboen posibilitatea suntsitzea da. Eta kokatzen da agintari neoliberalek botere sendo bat inposatzeko mundu mailako joera baten baitan". Hala dio Hervé Kempf kazetariak Reporterre aldizkarian idatzi duen analisian. ARGIAko irakurleentzako euskaratu dugu "La Zad et la guerre civile mondiale".\nHerve Kempf @KEMPFHERVE\nNotre Dame Des Landesko ZADaren kontra Frantziako Gobernuak antolatu duen ofentsibaren helburua bizimodu alternatiboen posibilitatea suntsitzea da. Eta kokatzen da agintari neoliberalek botere sendo bat inposatzeko mundu mailako joera baten baitan.\n2.500 jendarme berezi, ibilgailu blindatuak, helikopteroak, kamioiak, abereentzako kamioi bereziak… eta Nantestik bezala Rennestik iritsitako ehunka CRS gehiago atzeko aldea zaintzeko… apirilaren 9 honetan Frantzia gerran egonen da. Noren kontrako gerran? Berrehun pertsona ingururen kontrako, landa eremuan bizitzeko ogia, garagardoa eta barazkiak ekoizten dituzten, bizilekuak brikolatuz, eztabaidatuz, eztabaidatuz eta joan etorrian bizi diren berrehun pertsonaren kontrako gerra. Frantziaren aparatu militarra, Malin, Sirian eta Iraken –Parlamentuak eztabaidatu barik, horrela Konstituzioaren 35. Artikulua urratuz- esku hartzen duena, orain erasotzera doa Notre Dame Des Landesko ZADean.\nEzaguna da zein logikak gidatzen duen operazio hau, edozein pertsona zuhurrek erokeria baten agerpen larritzat joko lukeena: Notre Dame Des Landesko aireportu proiektua baztertzeko borroka herrikoiaren aurrean amore eman behar izan ostean, gobernuak bere indarra erakutsi nahi du ‘okupatzaile ilegakak’ kanporatuz. Mesprexatzen ditu espultsioa gauzatzeko legeak agintzen dituen prozedurak, eztabaidarik gabe baztertzen ditu hamar urteotan bertan daudenek zaindutako lurrak kolektiboki kudeatzeko proposamenak, eta ez dauka proiekturik txikiena ere erabiltzeko eskualde honetan, ekologia oso berezia daukan eta hain zuzen Macron, Philippe, Collomb eta Hulto jaunek kanporatu nahi dituztenek zaindu duten eskualdean.\nNiel, Drahi, Bollore, Dassault, Lagardere, Bouygues eta enparauen [Frantziako oligarka famatuak, hedabide nagusien jabe ere badirenak] medioek zabalduko dituzten irudi eta iritzien laguntzari esker, politikari laukote distiratsu horrek lortuko du herritarrei erakustea zer esan nahi duen ‘ordena’ hitzak eta Frantzian irakiten ari diren mugimendu sozialei jakin araztea zer gerta dakiekeen.\n2.500 'robocop' horien misioa, bestelako bizimoduaren posibilitatea zanpatzea\nBaina hortik harago doa Macron eta bere morroien eragin politikoa. Erabiltzen ari diren baliabideen proportziorik ezak erakusten du ZADen bizitzen ari dena mehatxugarri dela ordena neoliberalarentzako: bestelako bizimodu bat eramatea, konkurrentzian baino elkarlanean aritzea, jendeen artean hierarkiarik gabe antolatzea, gatazkak poliziarik eta justiziarik gabe bideratzea, ondasun komunak partekatzea natura deitzen den horrekin harmonia onean, bizimodu zuhur bat eramatea, diruaren menpekotasunetik ateratzea…\nLortzen ote dute ZADen? Ezin seguru esan. Baina betetan ahalegintzen dira, gertakizun asko dira horren froga eta bertan ageri da alternatiba eder bat, leiho bat zabalik kapitalismoaren harresi itogarrian. Frantziako presidente bankariak bidalitako 2.500 robocop horiek desegin nahi dutena horixe da, bestela bizitzeko aukera.\nBaina urrutirago ere ikusi behar da. Notre Dame Des Landesen gertatzen dena kokatzen da oligarkiak herrien kontra daramaten gerra orokorraren baitan. Egunotako aktualitateak erakutsi digu nola espetxeratu duten Brasilgo jende txiroaren bozeramailea, Lula, epaiketa txundigarri baten ostean, edo nola Israelgo estatuak hiltzen dituen manifestariak bezala kazetariak Gazan. Ez dira klase agintariek mundu mailan eragindako autoritarismo olatuaren azken leherketak baino\nIa Latino Amerika osoa (Brasil, Txile, Argentina, Peru, Guatemala…) pasatu da errezeta neoliberala ezartzen duten erregimen gogorren menpera. Txinan Xi Jinping presidenteak bere boterea sendotu berri du. Errusian Putin da errege oposizio oro itoz. AEBetan Trumpek aurrera darama finantzen eta ingurumenaren arautegia desegiteko politika kasik kontra-aginte egiazkorik gabe. Egipton, Filipinetan, Polonian, Indian, dozenaka herrialdetan aurki daiteke konbinazio bera, aginte gogorra, oligarkiaren interesen defentsa eta hazkundearen izenean ingurumena suntsituz. Gero eta gehiago Europa doa oligarkia autoritarioaren eredu berri honetara. Funtsean mundu mailako gerra zibil bat ari da gertatzen, agintean diren klaseek daramatena mundializazioak zorabiatuta dauzkan herrien kontra, eta kapitalistek daramaten shock estrategiari orain dik aurre egitea lortzen duten taldeen kontra.\nUrtean 80 tona CO2: benetako kriminalak\nKopuru batek erakusten du hau ez dela soilik borroka sozial bat, badela ere krisi ekologian murgildutako planetan gizadiaren etorkizunari buruzko gerra bat ere: planetako %1 aberatsenen taldeko kide bakoitzak bataz beste urtean 80 tona CO2 isurtzen du, hau da, munduko populazioaren bataz besteko 6,2 tonen halako bederatzi. Bestela esanda, aberatsenak dira kutsatzaileenak. Eta ikusita klimaren aldaketaren larritasuna eta aurreikus daitezkeen kalteak, esan daiteke 80 tona CO2 emititzen ari diren horiek benetako kriminalak direla.\nOligarkek zutik eutsi nahi diote denon interesak kaltetzen dituen sistema horri. Zeren eta interes orokorraren muina XXI. mende hasiera honetan ekologiaren gaia baita, hori nola jokatzen den arabera aldatuko baita gizadiaren bizimodua. Horregatik da ia ironikoa oligarkiaren azken eraso honek kolpatzea zein eta beste gauzen artean klima aldatu gabeko bizimodu bat bilatzen ari diren leku bat.\nHorra zergatik Macron, Philippe, Collomb eta Hulot, urtean 80 tona CO2 isurtzen duten kideen interesak defenditzen dituztelako, haiek ere diren kriminalak. Eta horra zerbatik defenditu behar den ZADa.\nKanal hauetan artxibatua: Bretainia | Altermundialismoa


Historiaurreko lehen mapa izan daitekeena aurkitu dute Basagainen | El Diario Vasco\nTolosa GoierriHistoriaurreko lehen mapa izan daitekeena aurkitu dute Basagainen\nHistoriaurreko lehen mapa izan daitekeena aurkitu dute Basagainen\nBasagain herrixka goitik ikusita, azalpen panel batekin. / NÚÑEZ\nDuela 25 urte, Basagain ondoko pinudian aurkitu zen Euskal Herriko lehen haizeola dena\nNÚÑEZ ANOETA. Sábado, 14 julio 2018, 00:15\nXabier Peñalver arkeologoak gidatzen duen lantaldeak bi hamarkadatik gora daramatza irailero Anoetako Basagain Burdin Aroko herrixka industen. Herrixka txikia izanik ere, 2,9 hektareakoa, bere garaiko garrantzitsuenetakoa da eta Gipuzkoako Burdin Aroko zortzietako bat. Duela hamar urte egindako kanpainan lerro horizontal eta bertikalekin dekoratutako estela edo hilarri bat aurkitu zuten eta hurrengo urteetan lerro berean jarritako harri gehiago aurkitu dituzte, baita lerroekin dekoratutako harri txikiagoak ere.\nDekoratutako hilarrien funtzioa orain arte ezezaguna zen arren, Peñalverrek egindako ikerketa lanean ondorioztatu du Basagaingo lehen mapa izan daitekeela. «ardatza edo kale nagusia alderik alde zehaztuta dago, eta alde banatan etxebizitzak izan daitezkeenak irudikatuta daude, beren artean ondo bereizita. Seinaleek, eta (X) marka batzuek, azpimarratzen dute irudikapenaren zati horien indibidualizazioa», azaldu zuen Aranzadiko arkeologoak.\nMaparekin batera, bigarren hipotesi bat ere badu, hau da, «lursail bereizien irudikapena izatea, non marka desberdinen bidez adierazita dauden jabetzak, labore motak edo bestelako alderdi batzuk». Horrela balitz, orain arteko lehen kasua izango litzateke Anoetakoa.\nAurkikuntza hau azken hilabeteetan ezagutzera eman den beste aurkikuntza bati gehitzen zaio. Izan ere, Basagain ondoko pinudian aurkitu zen Euskal Herriko lehen haizeola dena. Aurkikuntza duela 25 urte egin zen baina aurten egin zaio datazioa, Burdin Arokoa dela ziurtatzen duen emaitzarekin.\nBasagaingo herrixka herritarrei eta bisitariei gerturatzeko asmoz, udaberriaren hasieran Anoetako udalak seinale berriak jarri zituen herriko plazatik bertara iristeko, baita informazio panelak ere duela 2.500 urteko bizitza nolakoa zen azaltzeko. Gainera, Peñalverrek azken urteotan egindako lanaren ondorioa den herrixkaren ikuspegi birtuala ere agertzen da indusketa gunearen inguruan kokatutako hiru informazio-mahaietan.\nHorrela, harresiaren ondoan dagoen lehenengo mahaian, herrixka inguratzen zuen harresia nolakoa zen ageri da, harriaren gainean zuen egurrezko itxiturarekin. Bigarrenean, pagoaren ondoan etxebizitzen gunea eta estelen kokapena erakusten da. Azkena, hegoaldeko begiratokian dago, Tolosaldeko bailarari begira, inguruarekiko zuten kontrola adierazteko.\nMari Tere Munduate eta Sagrario Aranburuk botatako txupinazoaren hasi ziren jaiak Santamaña I. Orientazio Proba Herrikoia jokatuko da gaur Santa Marina ermitan


MIGRANTEEKIKO GIZAGABETASUNA ETA INJUSTIZIA AGERIAN, CIMADEREN ESKUTIK | Euskal Herria | GARA Euskal Herriko egunkaria\nMIGRANTEEKIKO GIZAGABETASUNA ETA INJUSTIZIA AGERIAN, CIMADEREN ESKUTIK\nMigranteak atxikitzeko Hendaiako zentroaren eguneroko errealitatea eta bertan egon direnen bizi istorioak ezagutarazten dituen erakusketa atondu du Cimadek, norbanakoak eta gizartea interpelatzeko. Hendaiako Mediatekan ikus daiteke, larunbatera arte.\nHemen gertatzen dena izugarria da! Ez da garbiketarik egiten. Usaintzen baduzu, ulertuko duzu. Garbi egotea gustatzen zait, garbitzeko produktuak eskatu ditut, baina debekatua zela erran didate». Idrisen hitzak dira, 2019ko azaroan Cimadeko kideek Hendaiako atxikitze zentroan bilduak.\nLarunbatera arte Lapurdiko hiriko mediatekan aurki daitezkeen testigantzetako bat da jatorri tunisiarreko libiar horrena. Lekukotza ugaritan agertzen diren gaiak ukitzen ditu Idrisenak: «Janaria, sabela betetzeko besterik ez da. Nazkagarria da. Estalki bakarra ematen digute, gauetan hotz egiten du, beste bat eskatzen dugunean, ‘hurrengo astean’ erraten digute».\nIntimitaterik eza ere nabarmentzen dute. «Geletako ateak ez dira ixten. Nik mihiseekin ixten dut. Lo egiten dugunean jendea etortzen da», erran zuen 25 urteko Kamelek iazko abenduan. Segurtasunik ezak ezinegona sortzen du, Poliziak edozein unetan eraman baititzake, eta goizaldeko lauretan izaten da sarri: «Burua arras ongi izan behar duzu, bestela zoratzekoa da».\nGinea-Konakrytik heldutako T.S.-k iazko maiatzean errandako hitzek pisu emozional eta psikologikoaren berri ematen dute: «Psikologo batekin egon nintzen Madrilen, eta geroztik ez dut inoiz hitz egin [Mediterraneoko hildakoez], eta ez didate ezer galdetu. Ados egongo nintzateke psikologo bat ikusteko». Anitzetan entzuten den hitzekin bukatu zuen ginearrak: «Inoiz ez naiz hain bakarrik sentitu».\n«Hemen egotea oso konplikatua da, amesgaizto bat da. Badago jendea justu paperen kontrola izan duelako dagoena hemen, emazte bat daukate, lana... Hemen egotea oin bat Europan eta bestea zure herrian izatea da», borobildu zuen Kamelek.\nCimaderen lana agerian\nTestigantza horiek bilduz, gizarteari ezkutatuta dagoen errealitate honen berri eman nahi diote migrante eta errefuxiatuei sostengua ematen dieten Cimadeko kideek. Taldeko Dominique Cunchinabek hendaiar anitzek atxikitze zentroa ere badenik ez dakitela nabarmendu du. Zentroaren berri badutenek ere, ezer gutxi dakitela azaldu du Evelyne Birek: «Erakusketaren bitartez, jendearengana joan garelarik, ohartu gara ez dutela ezagutzen zein den bertako errealitatea, han bizi diren baldintzen berri ez dutela». Horregatik, mugako herri horretan, non etengabe ikusten diren migranteei loturiko egoerak eta eskubide urraketak, hori guztia ulertzearen garrantzia azpimarratu dute.\n«Ez da soilik gizagabea, zentzugabea ere bada. Sortzen den traumatismo kopurua zein den ikusten duzularik, sistemak daukan eraginkortasunerako, oso garestia dela ikusten da; beldurraraztea bilatzen dute», azaldu du Birek Hendaiako zentroan, Estatu frantseseko zentroetan eta Europakoetan darabilten sistemari buruz.\nErrefuxiatuen eskubideen aldeko ekintza, Irun eta Hendaia artean\n“Muga blokeatuak, eskubide ukatuak” lelopean ekintza bat eginen dute larunbatean Hendaia eta Irun artean, 14.00etan, geltokitik atera eta Santiago zubiaren inguruan. Etorkinekin, Ongi Etorri Errefuxiatuak eta Harrera Sareak antolatutako hitzorduan «inor ez dela ilegala» aldarrikatuko dute.\nEuskal Herria bitan erdibitzen duen muga hautatu dute protestarako, Bidasoaren bi aldeetako estatuen migrazio-politika salatzeko, eta eskubideak etengabe urratzen direla azaleratzeko. «Funtsezkoa da bi aldeetatik egitea ekimena; elkartu behar ditugu gure lanak muga gurutzatu behar duten pertsonak beren ibilbidean zehar lagundu ahal izateko», azaldu du Ongi Etorri Errefuxiatuak taldeko Catherine Verbruggenek. Hori dela eta, amankomunean daramaten dinamika gero eta gehiago garatzen ari direla ere nabarmendu dute kolektiboetako kideek.\nMuga horretan egunero gertatzen dena Europako beste toki askotan ere badela oroitarazi nahi dute. «Gure barneko mugetan, Europa kanpoko mugetan errefuxiatuen eskubideak urratuak» direla salatu du Ipar Euskal Herriko Etorkinekin kolektiboko Amaia Fontangek, eta legedia ez dela errespetatzen gaineratu du.\nGiza Eskubideen Europako Auzitegiak aurreko astean Melillako mugan migranteak zuzenean kanporatzea legezkotzat jo izana ere salatu dute: «Ez dugu ulertu eta ez dugu onartzen horrelako erabakirik». I. E.


Familia Politiken Kongresua: Gizarte Kohesiorako inbertsioa. Gasteiz, 2012ko azaroaren 6-7.\nFamilia-Habiak – Haur Etxeak egitasmoak Adiskidetze Arduratsurako Jarduera Onuragarriak izeneko Mahai Inguruan parte hartuko du.\nFamilia politeketara inbertsioa zuzentzea, prebentzioa eta gizarte itzulerarako elementua dela planteatzen du Kongresu honek. Topaketak izango diren bi egunetan, lau esparru-txosten garatuko dira, Gosta Esping Andersen, Jorge L. Tizón, Vicent Borrás eta Juan Carlos Martín-en eskutik. Hauek adiskidetze arduratsu, parentalitate baikor eta jendeen beharrizanetarako inbertsio politiken harira mintzatuko dira.


Uda iritsi da, 93 egunerako | GABIRIARRAK\nPosted: 2012/06/21 in Gizartea, Natura\nEtiketak: astronomia, egun luzeena, uda, urtaroak\nGaur sartu gara udan. Goizaldeko 01:09an, astronomikoki eta ofizialki. Urtaro luzeena izango da, 93 egun eta 15 orduko iraupenekoa. Irailaren 22ra arte.\nAstronomikoki, Martitz eta Saturno planetak ikusi ahalko dira gauetan, lehen orduetan behintzat. San Roke Txiki egunean, abuztuaren 17an, elkarrengandik gertuen kokatuko dira, 3 graduko distantzia angeluarrean. Perseidetako izar bidaiariak abuztuaren 12an pasatuko dira.\nUrteko egunik luzeena gaurkoa da, udako solstiziokoa: 15 ordu eta 3 minutu. Eguzkiak eguerdian altuera maximoa hartzen du egunotan, eta posizio hori egonkor egoten da bolada batean. Hortik solstizio hitzaren jatorria ere: “sol quieto”.\nUrteko egunik luzeena izateak ez du esan nahi, hala ere, eguzkia goizean garaizen irteten den eta iluntzean beranduen sartzen den eguna denik, ez delako hala. Egunsenti goiztiarrena ekainaren 14an izan zen, eta gauean beranduena ekainaren 27an sartuko da.\nEkain -k dio:\nHilabetiek aipa dituk eta pixket saltxeauta hauxe topa diat ba. Kuriositatie asetzeko badare:\n1. izotzil edo ilbeltz: izotz hila edo hilabeterik beltzena (ilunena)\n2. otsail : otsoaren hilabeta\nzezeila: zezenaren hilabetea\n3. epail : epai = podatu, podaketarako hilabetea\n4. jorrail: soroak jorratzeko hilabetea\n5. ostoil, orril edo lorail : osto edo loreen hila\n6. ekain : ekia gainean, egunik argienak\nbagil: baba hila\n7. uztail: uzta biltzeko hila\ngaril edo garagarril: garia edo garagar bilketarako hilabetea\n8. agorril: agor (lehorte) hilabetea\n9. irail edo garoil: iratze edota garo bilketarako hila\nburuila: lehen hilabeta, garai batean urtea irailean hasten zen??\n10. urri: urrak jasotzeko hila\n11. azaro/azil: hazia landatzeko hila edo aroa\nlastoil: lastoa jasotzeko hila\ngorotzil : gorotzaren hila, lurrari abonua ematekoa\n12. Neguila: neguaren hilabetea\nlotazila: hilabete honetan haziak lo daudelako lur barnean (azaroan erein eta gero)\nOndo pasa Sanjuanak!! (Elizak, solstizioko festa paganoak kendu ezin eta ordezkatzeko asmatu zuen santuaren festak)\nekartolaEkain -k dio:\nEgunon! Aportazio txiki bat. Nire izenak jatorria egun hontan duenez beti interesatu izan zaidan gai bat da eta.\nEguzkiak eguerdian altuera maximoa hartzen duela aipatu duzu (zeruertza erreferentzi bezala erabilita) eta horixe da juxtu nere izenaren esanahaia eta urteko seigarren hilabeteari izena ematen diona:\nEkain = Eki + gain = Ekia gainean = Eguzkia (zeruertzetik) gainenean. Euskera zaharrean udarako solstizioa.\nEkaina = a itxatxiarekin, “Ekain” izaten den hilabetea.\nEgun luzeen ona izan!\nPD: Pozte nauk berriz blogai heldu diokelako\ngabiria -k dio:\nArratsalde on. Bai, halaxe dek, ekiak (=ekialdeko euskalkietan ‘eguzkia’) gaina jotzen duen hila, hain zuzen. Garagarrila ere esaten zaiok (zitzaioan) inguruotan, garagarra ereiteko garaia hau zelako (maiatza-ekaina). Egia esan, euskaraz hilabete guztien izenek ditek naturarekin edo gizakiak aro jakin horretan egin ohi dituen/zituen lanekin zerikusia, maileguz hartutakoek salbu, noski (martxoa, apirila edo abuztua kasu): ilbeltza (beltza=soildua, latza, gordina…), otsaila (otsoarena), uztaila (uzta biltzekoa), agorra (=iraila), azaroa (haziaren aroa),… Gaur egungoek baino begi zoliagoak zitiztean garai bateko euskaldunek, bai. Orain, urtarrilean tomateak garesti daudelako kexatu egiten gaituk gainera! Izan ondo, ta eskerrik asko parte hartzeagatik!


Comprar vajilla de cerámica - Pott keramika\n> Denda>Produktu motak>Baxerak\n20 produktu daude.\n20 aletatik 1 - 15 erakusten\n14,55 € Stockean\n11,82 € Stocketik kanpo\nItsaso baxera - Katilu txikia\nPott Keramikan, zeramika multzo hau diseinatu eta egin dugu, eguneroko une atseginez gozatzeko. "Egunero erabiltzeko katilu berezi bat, egun bakoitza baita berezia" Pott Keramikaren piezak artisauak dira eta bere xarma bere nortasunean datza.\n13,64 € Stockean\nItsaso baxera - Katilu handia\n16,36 € Stocketik kanpo\nItsaso baxera - Plater txikia\nPott Keramikan, zeramika multzo hau diseinatu eta egin dugu, eguneroko une atseginez gozatzeko. "Egunero erabiltzeko plater berezi bat, egun bakoitza baita berezia" Pott Keramikaren piezak artisauak dira eta bere xarma bere nortasunean datza.\n27,27 € Stocketik kanpo\nItsaso baxera - Plater handia\n13,64 € Stocketik kanpo\nMarraza baxera - Kikara urdina\nGarai batean idiak eguzkiarengandik babesten zituen mantari Marraza izena ematen zitzaion Euskal Herrian. Bertan agertzen ziren lerroen lodiera eta kolore ezberdinak baserri edo familia baten ezaugarri bereizgarriak ziren. Modu berean, Pott Keramikan, gure piezak zaindu eta bereizi nahi ditugu.\nMarraza baxera - Katilu txiki marroia\nMarraza baxera - Katilu txikia\n20,91 € Stocketik kanpo\nMarraza baxera - XXL katilua\nMarraza baxera - Plater txiki urdina\nMarraza baxera - Plater handi marroia\n45,45 € Stocketik kanpo\nMarraza baxera - Azpil handi urdina\nMarraza baxera - Azpil handi marroia\nKoloretako baxera - Kikara urdina\nKoloretako baxera - Katilu urdina\nZeramikazko baxera bilduma eskaintzeaz gain, zure neurrira egindako piezak sortzeko aukera ematen dugu. Zure ideiei forma emanez, baxera pertsonalizatua sortzea gustatuko litzaizuke?


Ligatzeko gure erritualak, sanoak ote? • ZUZEU\nGasteizko txosnen leloa\nModan jarri zen, duela ez asko, euskaldunok ligatzen ez dugula dioen kondaira. Zenbait hedabidek hori zabaldu zuen umore ukitu batekin, hori bai, egia esango balute bezala.\nBaina egia al da? Ez al gara ligatzeko gai? Ez al gara lotsak aparte uzteko gai?\nBaliteke kondaira xelebre honek egiatik zertxobait izatea ere. Egia izan daiteke, beste zenbait baino hotzagoak garela, eta kosta egiten zaigula bi sexuetako kideei, elkarren arteko erakarpena adieraztea.\nBaliteke Kariben, Italian edo Andaluzian kontua bestelakoa izatea. Agian Euskal Herriaren tradizo kontserbadoreak ere eragina izan du honetan. Baliteke… baina bai, guk ere ligatzen dugu, beste era batera izan arren.\nOrain Gasteizko Txosna Batzordeak ekimen berritzaile bat jarri du martxan. Jaietako txosnetan, triptiko batzuk banatuko dituzte euskaraz idatzitako ligatzeko esaldiekin.\nBerritasun honekin “ligoteo sanoa” berpiztu nahi dute, eta emakumeen aurkako eraso sexistak salatu eta ekidin. Euskaldun guztiei eta bereziki euskaldun berriak animatu nahi dituzte konplexurik gabe euskaraz ligatzera eta poteak euskaraz eskatzera.\nEz al da ekimen interesgarria? Hiru batean: 1.Euskara sustatu, 2.Sexismoa salatu, 3.Ligatzen erakutsi 4.Txosnekin dirua bildu\ntxosnetan kontzertua - saioa cabañas cc\nHonen harira zenbait hedabidetan honako erreflexio hau argitaratu dute: “Euskal kulturak gizakion ugalketa sustatzen du udan”. Baina ez dira hemen geratzen; ondoren diote: “Lotsak kentzeko kalimotxo litroak hartzen dituzte lehenik, ondoren musika talde batekin bi sexuetako jendea elkartzen dute, eta azkenik sekulako larreak dituzte gurasoekin bizi diren ikasle mileuristen sexu grinak asetzeko.”\nHedabide horien aburuz hori da euskaldun gazteen “ligatzeko erritual sanoa”. National Geographic-en dokumentala dirudi, “Euskaldunen errito basatiak”.\nBaina zer da ba txosnetan, trago bat eskuan duzula, alboko mutil/neska-rekin ligatzea baino sanoagoarik? Internet bidez ligatzea akaso?\nerritoa, Gasteiz, Hala bedi, kondaira, Ligatu, ligatzea, mutilak, neskak, sanoa, sexua, txosnak\n2 pentsamendu “Ligatzeko gure erritualak, sanoak ote?”-ri buruz\nUnai 2009-08-02 11:23\nOrain ligatzen erakutsi behar al digute???\nIñaki 2009-08-04 09:46\nEz legoke gaizki…


Guraso Batzordea LH: 4. buletina (2020.12.16) – Orereta Ikastola\nGuraso Batzordea LH: 4. buletina (2020.12.16)\nLHko Guraso Batzordearen 2020-2021 ikasturteko laugarren bileran ondorengo gaiak landu dira.\nIkastolako “Ikasleen Irteera Profila”: gurasoen parte-hartzea\nIkastolako Hezkuntza Batzordea etapa bakoitzaren amaierako Ikasleen Irteera Profila definitzen eta ezartzen ari da. Lan horretan, gurasoen ekarpenak jaso nahi dituzte. Horretarako, familien parte-hartzea nolakoa izan daitekeen aztertzea eta antolatzea proposatu da. Prozesu horretan parte hartu nahi duten gurasoentzako deialdia zabaldu nahi da.\nLHko gurasoei gaia oso interesgarria iruditu zaie. Kontua familiekin lantzeko biderik egokiena Ikastolak berak deialdi irekia egitea dela uste da.\nCOVID-19: jangelako txandak\nCOVID-19aren eraginez, LHko haurrek hiru txandetan bazkaltzen dute. Horrek hainbat desabantaila ere baditu (LH 1. eta 2. mailako haurrek ikas-orduak galtzea, bazkaltzeko denbora murritza izatea, Eskola Kiroleko antolaketa zailtzea…). Gauzak horrela, jangelan bi txandetara itzultzeko proposamena heldu da Ikastolako zuzendaritzatik. Aldaketa horrek aipatutako arazo horiek guztiak konponduko lituzke eta ez luke arriskuan jarriko ikasleen osasuna. Hori bai, positiboren bat izatean, agian orain arte baino ikasle gehiago etxeratuko lituzke Osasun Sailak.\nBi aukeren alde onak eta txarrak aztertu ondoren, bi txandetara itzultzeari oniritzia eman zaio, egoerak txarrera eginez gero atzera egitea baztertu gabe.\nEguberriak aurreko Ikastolako azken eguna\nEgoerak ez du uzten urtean zehar egiten diren ospakizunak betiko moduan antolatzen. Hala ere, urteari bukaera emateko LHn Txistor-Krosa antolatu da. Antolaketaren xehetasunak entzun ondoren, gurasoek pozik hartu dute nolabaiteko ospakizuna aurrera eramateko aukera.\nMari Domingi Baserrian: bisitak\nAbenduaren 19tik 22ra, Mari Domingi Añabitarteko Baserrian izango da, ikasleak agurtu eta haien gutunak jasotzeko. Osasun protokolo guztiak kontuan hartuta, ekimena gauzatzeko gurasoen laguntza eskatu da. Egun batzuetan zuzendaritza-taldeak bideratuko ditu saioak, baina guztietarako ez dute jenderik. Horrela, asteburuko egunetan bina guraso behar dira bertaratzen diren familiei harrera egokia egiteko. 4 gurasok bere burua aurkeztu dute.\nMatrikulazio kanpainari begira jarrita, aurten herriko auzo elkarte desberdinekin zuzenean lan egin nahi da, bertan Ikastolaren proiektua aurkeztu eta azaltzeko. Horretarako, bertako bazkide diren gurasoen laguntza eskatu da, Ikastola eta auzo elkarteen arteko zubi-lana egiteko. Eskaera aintzat hartu eta beste gurasoen artean zabaltzea ondo ikusi da.\nMaterial pedagogikoa: genero-ikuspegia\nIkastolako materiala genero-ikuspegitik aztertzen ote denaren kezka azaldu da. Orokorrean hala egiten dela, baina kasu jakinetan ikuspegi hori aintzat hartzen ote denaren gaineko kezka azaldu da.\nGuraso Batzordea LH: 4. buletina (pdf-a)


Iberdrola Dorrearen inaugurazioa, zuzenean eitb.com-en\nEspainiako Errege-erreginek Iberdrola Dorrea inauguratuko dute bihar eta eitb.com-ek zuzenean jarraituko du ekitaldi ofiziala, Twitter sare sozialean.\nEspainiako Errege-erreginek Iberdrola Dorrea inauguratuko dute gaur eta eitb.com-ek zuzenean jarraituko du ekitaldi ofiziala, Twitter sare sozialean.\nEkitaldi ofiziala bihar egingo dute, eguerdiko 12:30etik. Espainiako Errege-erreginarekin batera, Patxi Lopez lehendakaria, Ignacio Sanchez Galan Iberdrolako presidentea este beste 400 bat gonbidatu joango dira.\nErrege-erreginaren bisitarekin batera, hainbat talde eta eragilek protesta egingo dute bihar: Alternatiba, Aralar, Bildu, Ezker Abertzalea eta Ezker Anitza; Ekologistak Martxan; ELA, LAB, CCOO, STEE-EILAS, ESK, EHNE, eta M-15 herri mugimenduak protesta egingo dute Iberdrola Dorrearen aurrean.\nInformazio gehiago:Eitb: Iberdrola Dorrearen inaugurazioa, zuzenean eitb.com-en


Zuek hor!! saioko gobidatuen bideoak | EITB Zuek hor\nimage/svg+xml Reyes Prados Saio Osoa Bideoak Bideoak ETB2ko "Euskadi Directo" saioko telebista aurkezle gisa egin zen ezagun Sevillan jaiotako kazetaria. Baina euskara ikasteko erakutsi duen gogoari eta gaitasunari esker sartu da askoren bihotzetan; beste askorentzat eredu bihurtuz eta euskara zaila dela dioen mitoa zapuztuz. Sevillista sutsua dela argi utzi digu "Zuek hor!!" saioan (Betis-i buruz ez hitzik ere egin!) eta Camelaren "Sueño contigo" abestiarekin La Jaiok egindako bertsioa abesten ere ausartu da!\nimage/svg+xml Jose Mari Olasagasti Saio Osoa Bideoak Bideoak Jose Mari Olasagasti kirolari handia ere ausartu zaigu "Zuek hor!!"-eko sofa zurian eseritzen. Aitzol Atutxarekin duen erronkari buruz galdetu dio Ibon Gaztañazpik eta nahikoa barre egin du saioko pertsonaiekin. Bere anaia bikia ezagutu du, Goraneren galderak erantzun ditu eta La Jaioren udazkeneko rankinean parte hartzen ere ausartu da; hori bai, abestu ordez, koreografiarekin lagundu dio.\nimage/svg+xml Joseba Agirretxea Saio Osoa Bideoak Bideoak EAJ alderditik Madrilgo Kongresurako hautagaia da Joseba Agirretxea. Filologoa ikasketaz, EiTBn hasi zuen ibilbide profesionala kazetari gisa. Ondoren, komunikazio arduradun, zinegotzi eta diputatu lanetan aritu izan da.'Zuek hor!!' saioan bere alderik gertukoena erakutsi du La Jaiorekin abestuz, Gabilondorekin jolasean edota Olasagastirekin aizkora nola hartu ikasten.\nimage/svg+xml Mikel Urdangarin eta Kirmen Uribe Saio Osoa Bideoak Bideoak Elkarrekin lan ugari egindakoak dira Mikel Urdangarin musikaria eta Kirmen Uribe poeta.Euskal literatura eta musika uztartu izan dituzte 'Jainko txiki eta jostalari hura' edota 'Zaharregia, txikiegia agian' lanetan.Gaur egun bakoitza bere aldetik dabil, baina berriz elkartu ditu "Zuek hor!!" saioak; etaumorea, grazia eta pazientzia atera behar izan dituzte pertsonaien galdera xelebreeierantzuteko.\nimage/svg+xml Denis Itxaso Saio Osoa Bideoak Bideoak Denis Itxaso Gipuzkoako Kultura diputatuaere ausartu da 'Zuek hor!!' umore saioan parte hartzera. Gustura ibili da PSE-EEko kidea marrazain izan zeneko garaiak gogoratzen edota La Jaiorekin abesten. Kargu politikoa izanagatik ere, umorea ez delagaldu behar argi utzi du Itxasok.\nimage/svg+xml Kike Amonarriz Saio Osoa Bideoak Bideoak . Euskal filologian lizentziatua, soziolinguista eta telebistako aurkezlea da Kike Amonarriz. Txiste kontalari hasi eta euskararen inguruan aritu izan da lanean urteetan.Azken aldian, "Mihiluze" eta "Tribuaren Berbak" saio arrakastatsuak aurkeztu ditu, baina aurretik beste hainbatetan aritu zen, hala nola, "Txiskola" eta "Hitz eta Pitz"-en. Gaur egun, "Burubero" lehiaketa aurkezten du astelehenetik ostiralera.\nimage/svg+xml Onintza Enbeita Saio Osoa Bideoak Bideoak Barre algaraka ibili zaigu Onintza Enbeita diputatu eta bertsolaria "Zuek hor!!"-en! "La más grande" dela abestu dio Maddalen Arzallusek arrazoi guztiz, sekulako martxa jarri baitu platoan. Bertsotan hasi du saioa muxikarrak, eta La Jaiorekin Rafaella Carraren bertsioa abesten amaitu du, tartean Patxi Zabaletarekin nahikoa barre egin eta Ibon Gaztañazpirekin errimatan aritu ondoren.\nimage/svg+xml Alex Sardui Saio Osoa Bideoak Bideoak Gatibu taldeko kantaria, telebistako hainbat saiotako aurkezlea... Gizon polifazetikoa da Alex Sardui. 'Zuek hor!!' saioan ere kolaboratu izan du orain baino lehen, Paulinorekin abestienbertsioak egiten. Bere martxa eta saltsa erakutsi ditu oraingoan ere,elkarrizketatu gisa.\nimage/svg+xml Idoia Etxeberria eta Aitzol Atutxa Saio Osoa Bideoak Bideoak Herri kirolen munduan murgildu gara Idoia Etxeberria harri-jasotzailearekin eta Aitzol Atutxa egungo Euskal Herriko aizkolari txapeldunarekin. Dimako Aitzol Atutxak, hiru urtez jarraian Bizkaiko aizkolari txapelduna izan ostean, iaz lortu zuen Euskal Herriko txapela janztea. Idoia Etxeberria, aldiz, errekorrak hausten ari den harri-jasotzailea da. 150 kiloko harria\nimage/svg+xml Jokin Altuna eta Xabier Euzkitze Saio Osoa Bideoak Bideoak Pilota munduaz hizketan aritu gara Jokin Altunapilotariarekin eta Xabier Euzkitze esatariarekin.19 urteko pilotari amezketarra da Altuna III.a. Etorkizunean txapeldun handia izango dela esaten dute adituek. Xabier Euzkitzek, ostera, urteak daramatza pilotapartidak Euskal Telebistan kontatzen. Pilotaren sekretuak jakiteaz gainera, jolasean ere jarri genituen platoan!\nimage/svg+xml Julen Telleria Saio Osoa Bideoak Bideoak Julen Telleria Tolosako saltseroa izan dugu gonbidatu'Zuek hor!!'en! Gaztea Irratiko "Akabo Bakea" saioan hasi zen eta orain "Gu ta Gutarrak" aurkezten ere aritzen zaigu.Horrez gainera, perkusionista ere bada eta Tolosaldeko txaranga eta taldeetan ere aritu izan da. "Zuek hor!!"en bere anaia Anttonen bixita ere izan du!\nimage/svg+xml Loreto Mauleon eta Ander Azurmendi Saio Osoa Bideoak Bideoak 'Aitaren Etxea' telesaileko protagonista gazteakdira Loreto eta Ander. Romeo eta Julieta bezala,eurak ere behar ez den pertsonarekin maitemindudira fikzioan. ETB1eko proiektu berrian lan egitennolako esperientzia izan duten kontatzera etorridira gurera. Sekretu guztiak kontatu behar izan dituzte, baita muxu ematean usain txarrik ez izateko zer egitenduten ere!!\nimage/svg+xml Jon Plazaola Saio Osoa Bideoak Bideoak Etxekoa da 'Zuek hor!!'eko lantaldearentzat Jon Plazaola aktorea. Aurkezle lanak utzi eta Sevillara joan zen iaz, 'Allí abajo' telesaileko protagonistaren lanak egiteko, eta sekulako arrakasta lortu du 'allí abajon' eta 'aquí arriban'. Etxera itzulita berriz, La Jaioren ligatu nahiak ekiditen nahikoa lan izan du, baita bere analisiei buruzko azalpenak ematen ere!\nimage/svg+xml Oscar Terol eta Gorka Aginagalde Saio Osoa Bideoak Bideoak Argazkiak 'Allí Abajo' telesail arrakastatsuko bi aktore handi eseriko dira sofa laranjan. 'Vaya Semanita' eta 'Al Rescate' saioetan arrakasta lortu ostean, 'Allí Abajo' telesaileko sortzaile eta gidoilarietako bat da Oscar Terol, kuadrilla osatzen duen aktoreetako bat izateaz gain.Gorka Aginagalde, berriz, aktore ibilbidea gehienbat zineman eta antzerkian egin du. Gaur egun, Terol, Galartza eta Plazaolarekin batera, euskal kuadrillako kide da telesail ospetsuan.\nimage/svg+xml Matxalen Ziarsolo eta Oihana Kortazar Saio Osoa Bideoak Bideoak Argazkiak Matxalen Ziarsolo Bera Bera emakumezkoen eskubaloi taldeko kapitaina da. Bera Bera taldearekin hirugarren liga jarraian irabazi berri du. Azken urteotan 11 titulu irabazi ditu talde donostiarrak, eta Matxalen Ziarsolo da titulu guztiak irabazi dituen jokalari bakarra.Oihana Kortazar mundu mailako mendi korrikalaria da. 25 urterekin hasi zen kirol hau praktikatzen, eta karrera bertikaletako munduko txapelduna da jada, eta bigarren geratu zen munduko txapelketa konbinatuan.\nimage/svg+xml Zuhaitz Gurrutxaga eta Mikel Pagadi Saio Osoa Bideoak Bideoak Argazkiak Zuhaitz Gurrutxaga Realean aritutako futbolari ohi elgoibartarra da. Futbola utzi zuenetik, bakarrizketetan eta musikan murgilduta ibili da. Gaur egun, 'Herri Txiki, Infernu Handi' saioko aurkezlea da Pagadirekin batera.Mikel Pagadi villabonarra da. ETB1eko 'Wazemank' umore saioan egin zen ezagun, eta ordutik hainbat saiotan aritu izan da aurkezle eta aktore lanetan. Antzerkian ere egin du lan, eta egun Potologuak bakarrizketa formatuko antzezlanarekin dihardu. 'Herri Txiki Infernu Handi' saioko aurkezleak ditugu Zuhaitz eta Mikel.Zuhaitz Gurrutxaga Realean aritutako futbolariohi elgoibartarra da. Futbola utzi zuenetik, bakarrizketetan eta musikan murgilduta ibili da. Mikel Pagadi villabonarra da. ETB1eko'Wazemank' umore saioan egin zen ezagun, eta ordutik hainbat saiotan aritu izan da bai aktore lanetan, baita aurkezle lanetan ere.\nimage/svg+xml Xabi Solano eta Anjel Larrañaga Saio Osoa Bideoak Bideoak Argazkiak Xabier Solano Esne Beltza taldeko trikitilari eta abeslari hernaniarra Etzakit taldearekin egin zen ezagun. Fermin Muguruzarekin eta The Solanos taldean aritu ostean. Esne Beltzarekin dabil 2007az geroztik. Anjel Larrañaga Kupela taldeko pandero-jotzailea da. 30 urte baino gehiago kamioi-gidari izan ostean, Epelde eta Larrañaga bikote gisa hasi zen erromeriak alaitzen. Azken urteotan, Kupela taldearekin dabil herriz herri, festaz festa.\nimage/svg+xml Nagore Osoro eta Jose Luis Korta Saio Osoa Bideoak Bideoak Argazkiak Jose Luis Korta oriotarra arraunlari ohia, patroia eta Kaiku arraun taldeko entrenatzailea da. Gainera, azken urte hauetan ETB2ko 'El Conquistador del Fin del Mundo' abentura saioan ikusi dugu, talderen bateko kapitain gisa.Nagore Osoro 20 urteko ondarroarra da. 10 urte zituela hasi zen Ondarroako arraun taldean patroi lanetan, eta bertan lau urte egin ostean, sei urte daramatza Zumaiako Telmo Deun ontzia gidatzen.Julian Iantzi izan da elkarrizketatzailea.\nimage/svg+xml Xabier Saldias eta Maria Amolategi Saio Osoa Bideoak Bideoak Argazkiak Ilaski Serrano aurkezlea aritu da Xabier Saldias kantari beteranoa eta Maria Amolategi kantari eta aurkezleari galderak egiten.Xabier Saldias abeslari azpeitiarra da. 70eko hamarkadan Egan taldea sortu zuen, eta Euskal Herrian plazaz plaza aritu da ordutik erromeriak alaituz.Maria Amolategi 28 urte dituen abeslari ordiziarra da. 'La Voz' saioan egin zen ezagun, Sugan taldeko abeslari ere izan da, eta orain Matilda talde berriarekin dihardu.\nimage/svg+xml Mikel Astarloza eta Estitxu Almandoz Saio Osoa Bideoak Bideoak Argazkiak Mikel Astarloza pasaitarra da. 13 urtez txirrindulari profesionala izan ostean, erretiroa hartu zuen 2013an, 33 urte zituela. 2009ko Frantziako Tourrean etapa bat irabazi zuen. Estitxu Almandoz lesakarra, aldiz, harri-jasotzailea da. Txinga-probetan eta sokatiran aritzen bada ere, harria jasotzea da bere pasioa. Iaz bigarren geratu zen Euskal Herriko emakumezkoen harri-jasotzaile txapelketan.\nimage/svg+xml Joseina Etxeberria eta Aitor Mazo Saio Osoa Bideoak Bideoak Argazkiak Joseina Etxeberria ataundarra da jaiotzez, baina urte asko daramatza Donostian bizitzen. Gaztea irratiaren sorreratik bertan dihardu esatari lanetan, eta, gaur egun, 'dida!' irratsaioko aurkezlea da.Aitor Mazo aktore bilbotarra zen. Estatu mailan telesail ugaritan aritu izan zen lanean, baita 'Ocho apellidos vascos' edota 'Airbag' filmetan ere. Gainera, 'La mÃ¡quina de pintar nubes' eta 'Bypass' filmetan zuzendari lanak ere egin zituen.\nimage/svg+xml Itziar Atienza eta Manu Maritxalar Saio Osoa Bideoak Bideoak Argazkiak Itziar Atienza Madrilen jaio zen, baina galdakoztarra da. Zuzenbidean lizentziatu zen, eta abokatu lanetan urte batzuk igaro ondoren, aktore izateko hautua egin zuen. Ordutik, 'Vaya Semanita', 'Irrikitown' eta 'Bi eta Bat' telebista saioetan ikusi dugu, baita 'Bypass' eta 'Txarriboda'filmetan ere. Manu Maritxalar oreretarra 'El Conquistador del Fin del Mundo' saioko kapitaina da azken urteotan. Arraunlari eta boxeolari ohia, 'Boxeo Izarrak' saioko aurkezlea da gaur egun, Pedro Mari Goikoetxearekin batera. Itziar Atienza Madrilen jaio zen, baina galdakoztarra da. Zuzenbidean lizentziatu zen, eta abokatu lanetan urte batzuk igaro ondoren, aktore izateko hautua egin zuen. Ordutik, 'Vaya Semanita', 'Irrikitown' eta 'Bi eta Bat' telebista saioetan ikusi dugu, baita 'Bypass' eta 'Txarriboda'filmetan ere. Manu Maritxalar oreretarra 'El Conquistador del Fin del Mundo' saioko kapitaina da azken urteotan. Arraunlari eta boxeolari ohia, 'Boxeo Izarrak' saioko aurkezlea da gaur egun, Pedro Mari Goikoetxearekin batera.\nimage/svg+xml Andoni Aizpuru eta Josu Iztueta Saio Osoa Bideoak Bideoak Argazkiak Andoni Aizpuru ETBko eguraldi aurkezlea da. Ikasketaz irakaslea bada ere, Euskal Telebistan hasi zen eguraldiaren berri ematen. Ordutik, eguraldi kontuez gain, besteak beste, 'Bertatik Bertara' eta 'Bi errepidean' saioak gidatu ditu.Josu Iztueta bidaiari tolosarra da. 1981. urtean egin zuen bere lehen bidaia 'Nairobitarra' famatuarekin, eta ordutik munduko txoko ugari ezagutu ditu. Autobus bat bizileku mugikor bihurtu, eta bidaia bereziak antolatzen dihardu ordutik.\nimage/svg+xml Iro Landaluze eta Iñaki Osa Saio Osoa Bideoak Bideoak Argazkiak Iñaki Osa Goikoetxea zumaiarra da. 18 urtez Miamiko Jai Alai frontoian aritu ostean, etxera itzuli berri da. 14 aldiz izan da munduko txapeldun, eta zesta-puntako jokalaririk onena da, adituen arabera.Iro Landaluze Abadiñon jaio zen. 18 urte zituela hasi zen garraiolari lanetan, eta horixe du ogibide, baina perretxikotan aditua da. ETB1eko 'Udazken Loreak' saioa aurkeztu zuen. Perretxikoak biltzeaz gain, perretxikoek irteteko behar dituzten baldintzak aztertu ditu azken urteotan.\nimage/svg+xml Barbara Goenaga eta Reyes Prados Saio Osoa Bideoak Bideoak Argazkiak Barbara Goenaga aktore donostiarra txiki txikitatik da ezaguna, hiruzpalau urterekin hasi baitzen ETBko saio eta telesailetan parte hartzen. Azken urteetan Sin Retorno eta Izarren argia filmetan hartu du parte.Reyes Prados, berriz, Sevillakoa da baina Bizkaian bizi da azken urteetan. ETBn 'Euskadi Directo' saioa aurkezten ezagutu genuen. Euskara urte batean hitz egiteko moduan ikasi ondoren, euskarazko hainbat saiotan ikusi dugu lanean.\nimage/svg+xml Iñake Irastorza eta Mireia Gabilondo Saio Osoa Bideoak Bideoak Argazkiak Iñake Irastorza Orion jaio zen, baina Donostian bizi da. Urte asko daramatza antzerki munduan, telebistan eta zineman lanean. Telebistan, 'Kontuz, atsuak!' saioko 'MaiKarmen' da, eta Arregitarrak familiako 'Elo' gorpuztu zuen.Mireia Gabilondo bergararra da jaiotzez, baina Donostian bizi da bera ere. Aktore lanaz gain, antzerkian eta zineman zuzendari lanak ere egiten ditu. 'Amaren eskuak' filma zuzendu berri du, eta 'La Calma Mágica' antzezlanean aktore lanetan dabil.\nimage/svg+xml Jon Maia eta Jon Maya Saio Osoa Bideoak Bideoak Argazkiak Izen ia bera duten bi artista izan dira saio honetan; bata, bertsolaria, bestea, dantzaria.Jon Maia bertsolaria Urretxun jaio zen baina zumaiarra da. 11 urterekin hasi zen Zumaiako bertso-eskolan, eta, beste hainbat esparrutan aritu bada ere, bertsolaritza munduan erabat murgilduta dabil ordutik. Jon Maya dantzaria Errenteriakoa da. Ikasketaz kazetaria bada ere, Kukai dantza konpainiako partaide eta zuzendaria da. Bertan, euskal dantza tradizionaletik abiatuta, ikuskizun garaikideak sortzen dituzte.\nimage/svg+xml Anabel Arraiza eta Pello Reparaz Saio Osoa Bideoak Bideoak Argazkiak Musika izan du ardatz programa honek. Pello Reparaz arbizuarrak Vendetta taldean tronboia jo, eta abestu egiten du. '13 balas' laugarren diskoa kaleratu berri du talde nafarrak. Anabel Arraiza 'Goenkale'n ezagutu genuen. 8 urtez bertan aritu ostean, Triki Ta Ke taldeko abeslaria izan zen. Azken boladan, Pirritx eta Porrotxekin aritu da 'MariKalanbre' pertsonaiarekin, eta, orain, 'Ane pirata' da.\nimage/svg+xml Itziar Ituño eta Iñigo Segurola Saio Osoa Bideoak Bideoak Argazkiak Loreak izan dituzte hizpide saio honetan. Itziar Ituño aktorea Goya sarietarako izendatu zuten 'Loreak' film arrakastatsuaren protagonistetako bat da. Iñigo Segurola, berriz, lorategi-paisajista da, eta urte asko darama "Decogarden" saioan loreen inguruko informazioa eta aholkuak ematen\nimage/svg+xml Axi Muniain eta Nerea Amilibia Saio Osoa Bideoak Bideoak Argazkiak Mendia eta itsasoa elkartu dituzte programa honetan.Nerea Amilibia Aiakoa da eta mendi lasterketetan ehundik gora txapel irabazitakoa da dagoeneko! .Axi Muniain, berriz, olatu erraldoien atzetik aritzen den surflari zarauztarra da.Billabong XXL olatuen sarietarako izendatu dute birritan.\nimage/svg+xml Ainhoa Aierbe eta Aitor Gorosabel Saio Osoa Bideoak Bideoak Argazkiak Musika oso modu ezberdinean bizi duten bi artista.Aitor Gorosabel eibartarra, Su Ta Gar taldeko abeslari eta gitarra-jotzailea, euskal heavyaren aitzindaria dela esan genezake.Ainhoa Aierbe, berriz, telebistan eta agertokietan eskarmentu handia duen aktore eta abeslaria dugu.\nimage/svg+xml Artola eta Muniategiandikoetxea Saio Osoa Bideoak Bideoak Argazkiak Eskuak erabiltzeko bi modu ezberdin dituzte Iñaki Artolak eta Manu Muniategiandikoetxeak.Iñaki Artola, pilotari gaztea da. 21 urte ditu eta dagoeneko bigarren mailako lau eta erdikoa irabazi du.Manuk, aldiz, urteak daramatza margolari lanetan. Arte Ederrak ikasi zuen eta hainbat sari lortu ditu bere lanekin.\nimage/svg+xml Gari eta Zuriñe Saio Osoa Bideoak Bideoak Argazkiak Garik 25 urtetik gora daramatza musikaren munduan, Hertzainak taldeko abeslari gisa hasieran eta bakarka ondoren. Zuriñe Hidalgo, berriz, gaztea da, baina moda modan dago oraintxe. Hesian taldearekin duen arrakastaz aparte, aurkezle gisa ere badabil "Sorgintxulo" saioan.


Martxoak 8: Feminismoan hezi, borrokari eutsi! - Steilas\nMartxoak 8: Feminismoan hezi, borrokari eutsi!\nSTEILASen feminismoa betidanik erdiguneko gaia izan da. Gure sektorea, irakaskuntza, emakume borrokalarien sektorea izan baita tradizioz. Horregatik gure sindikatuaren sorreratik Emakume Idazkaritza izan dugu, mugimendu feministatik bertatik sortu zena. Hori dela eta, berdintasunaren aldeko borrokan eta gure ikastetxeetan hezkidetza sustatzearren lan egin dugu tinko. Feminista askoren lanari esker ezinbesteko aurrerapausoak eman ditugu eta gaur egun feminismoa agenda politikoan txertatzea lortu dugu. Ibilbide guzti horri aitortza egiteko garaia iritsi da, eta Emakume\nIdazkaritza izatetik, Idazkaritza Feminista izatera igaro garela jakinarazi nahi dizuegu. Batetik, feministok esan ohi dugun bezala «izendatzen ez dena ez delako existitzen» eta bestetik orain dela 40 urte satanizatuta zegoen feminismo hitza gaur egun ozen esan dezakegulako. Izen berri horrek erronka berri bat ere barnebiltzen du, pedagogia feministaren erronka alegia. Gure feminismoak dagoeneko ez duelako soilik emakume txuri heterosexualen eskubideengatik borrokatzen; aitzitik zabala eta anitza da eta patriarkatuaren arauetatik at dauden gorputzentzako borroka eremu bat da. Ikastetxeko arrakala erdigunera ekartzea da gure xedea, ardatza normaltasunetik mugitzea denak askeago izan gaitezen.\nAzken urteotan hezkidetzaren inguruko material ugari argitaratu dugu, beraz aurten, Euskal Herriko Mugimenduaren deiari erantzunez, beste maila batera eraman nahi dugu gure borroka eta eskoletako proiektu feministen sare bat sortu nahi dugu, ikastetxeetan izandako esperientziak elkarbanatzeko. Izaera anitzeko proiektuak izan dira: eguneroko ekintza txikiak, eskolako jolastokia, eskolako jarduerak… poliki-poliki berriro hausnartuz eta aldatuz joan direnak. Administrazioek egiten duten «zuriketa morea» berriro zokoratu, eta egunerokoan feminismoa lantzen duten hezitzaile eta irakasleak balioan jarri behar ditugu.\nHonenbestez, eskerrak eman nahi dizkizuegu, ekintza txikien bitartez feminismoa landu eta konpromiso handiarekin, ekintza horiek proiektu interesgarri eta eraldatzaile bihurtu dituzuen lankideei.\njoakin2020-03-04T10:10:32+01:002020 4 martxoa |Albisteak, Martxoak 8|


Arartekoak jarrera homofoboak eta transfoboak haurtzarotik ekiditeko Europako proiektua koordinatuko du\n2012(e)ko azaroaren 08a\nArartekoak Rainbow HAS proiektua koordinatuko du. Proiektu horrek haurrek eta nerabeek aniztasun sexualarekiko (aniztasuna sexu-joerari dagokionez eta genero-identitateari dagokionez) dituzten eskubideen egoera aztertu eta hobetu nahi du. Proiektua Europako Batzordeko Justizia Zuzendaritza Nagusiak sustatutako "Oinarrizko eskubideak eta herritarrak" izeneko ekintza erkideen programaren... (gehiago irakurri)\nPedro José González-Trevijano katedratikoa, Enrique Arnaldo irakaslea, eta Urquiola de Palacio abokatua, GEEArako Gobernuaren hautagai\nMinistroen Kontseiluan aste honetan onartu ditu Giza Eskubideen Europako Auzitegiko (GEEA) epaile izateko hautagaiak. Pedro José González-Trevijano katedratikoa, Enrique Arnaldo irakaslea, eta Urquiola de Palacio abokatua dira. GEEAko Idazkari Orokorrak duela gutxi espainiako Gobernuari jakinarazi dio auzitegi honetan “ad hoc epaile“ gisa 2 urteko epean jarduteko... (gehiago irakurri)\nGallardonek informazio pribilegiatua erabiltzeagatik eta merkatuak manipulatzeagatik gutxieneko zigor komuna ezartzea proposatu dio EBri\n2012(e)ko otsailaren 06a\nAlberto Ruiz-Gallardón Justizia ministroak informazio pribilegiatua erabiltzeagatik eta merkatuak manipulatzeagatik gutxieneko zigor komuna ezartzea proposatu du. Proposamena Europar Batasuneko Justiziako eta Barne Sailetako buruek Kopenhagen egin duten ezohiko Kontseiluan egin du. “Kasu hauek gizartea asaldatzen dute eta erantzun ahalik eta artikulatuena merezi dute”,... (gehiago irakurri)\nDiskriminazioaz Europan dagoen Jurisprudentzia guztiaren gida aurkeztu dute EBak eta Europako Kontseiluak\n2011(e)ko martxoaren 31a\nDiskriminazioari lotutako zuzenbideaz eta jurisprudentziaz Europan egin den “lehenengo gida osoa” omen dena aurkeztu dute Europako Batasunak eta Europako Kontseiluak. Giza Eskubideen Europako Auzitegiak eta Europar Batasuneko Oinarrizko Eskubideen Agentziak elkarrekin argitaratu dute “Diskriminaziorik ezaren esparrua eta Europako Zuzenbidearen Eskuliburua”. Ingelesez,... (gehiago irakurri)


Egitarau oparoa, M8aren harira - Soraluze - Plaentxia.eus\nEgitarau oparoa, M8aren harira\nUbane Madera Zangitu 2021-02-25 08:49\n'El enjambre' antzezlaneko aktoreak. Vaivén producciones.\nMartxoaren 4tik 25era bitarteko egitarau oparoa antolatu du Udalak Emakumeen Nazioarteko Egunaren, Martxoaren 8aren harira. Batik bat, kultura ekimenez osatutakoa da. Adin guztietarako jarduerak, helburu nagusi batekin: “Berdintasunean hezteaz eta kontzientziatzeaz gain, emakumeen aldarrikapena egitea eta emakumeak balioestea”.\nUdaleko Berdintasun Saileko Patricia Borinaga zinegotziak gaineratu duenez, ekimenok antolatzearen eta Martxoaren 8a gogora ekartzearen helburua da emakumeok “orain dela 200 urte baino gehiago hasitako berdintasunaren aldeko borrokari ikusgarritasuna ematea”.\nMartxoak 4, eguena, 14:45ean Antzokian, haurrentzako antzerkia. Eidabe konpainiaren Futbolariak eta printzesak. Topiko sexistak apurtu nahi dituen komedia da. Esketxen moduko eszena laburren bidez, agerian utziko dituzte berdintasunean bizitzea zailtzen duten egoerak. Hori guztia umoreaz, musikaz, dantzaz eta antzerki-jokoez lagunduta.\nMartxoak 4, eguena, 19: 00etan Antzokian, Iciar Bollainen La boda de Rosa filmaren proiekzioa. 45 urte betetzear dituela, Rosa konturatuko da beti besteentzat bizi izan dela, eta alde egin, dena utzi eta botoi nuklearra sakatzea erabakiko du. Bere bizitzaren agintea hartu eta negozio propioa izateko ametsa bete nahi du.\nMartxoaren 7a, domeka, 19: 00etan, Antzokian, Bidane Txopitea (sopranoa) eta Iker Ruiz de Alegría (piano-jotzailea) musikarien eta Aramu emakume taldearen kontzertuak, euskaraz, frantsesez, italieraz, ingelesez eta alemanez.\nMartxoak 8, astelehena, 18: 30ean Plaza Berrian, Soraluzeko M8 Plataformak antolatutako mobilizazioarekin bat egiteko gonbitea.\nMartxoak 13, barikua, 19:00etan Antzokian, helduentzako antzerkia. Vaivén Produccionesen El enjambre. Haurtzaroko lagun talde bat landetxe batera joango da horietako baten ezkongabe agurra ospatzera. Baina urteak ez dira alferrik pasatzen eta elkarren artean lotura handia sentitzen badute ere, ez da ezer lehen zena; edo bai…\nMartxoak 25, eguena, Antzokian, gazteentzako hainbat ekitaldi:\n- 09: 30ean: Ama-Alu-Lur. Intujai Teatro konpainiaren Sorgin baten ametsak lan sariduna, hain justu, Poltsiko Antzerkia Sortzearen Saria Donostia Kultura 2019. Espe eta Leo, bi espeleologo-arkeologok, Paleolitoko kobazulo batean harrituta utziko dituen irudi bat aurkitzen dute: bulba erraldoi bat. Baina, orduan... eboluzionatu dugu 15.000 urte hauetan?\n- 11: 30ean: hitzaldia Bea Severrekin: AMA-ALU-LUR (Fokoa aldatzen)\n- 12: 30ean: tailer didaktiko-praktikoa Aranzadi Zientzia Elkarteko Jesus Tapia arkeologoarekin: Gure gorputza historiaurrean.


Ehun eta berrogeita hamar pertsonekin daukagu harremana • ZUZEU\nEhun eta berrogeita hamar pertsonekin daukagu harremana –\nJuan Ignacio Perez Iglesias, EHUko Fisiologiako katedradunak Zientzia Kaieran.\nDuela mende laurden bat, Robin Dunbar zientzialari britaniarrak esan zuen agian 150 bat pertsonarekin izan genitzakeela ohiko harremanak. Primatologo batzuek ikusia dute burmuineko neokortexaren tamainak baduela zerikusia primate taldeetan gertatzen diren harreman kopuruarekin. Izan ere, uste dute burmuineko neokortexa dela entzefaloko alde berriena eboluzioaren ikuspegitik. Horrela, neokortexaren tamainak kognizio-ahalmena baldintzatu lezake.\n150eko kopuru hori erdiesteko, 38 primate-genero aztertu zituen ikertzaileak, eta ordutik “Dunbarren zenbakia” esan izan zaio kopuru horri. Era berean, esan zuen agian 150 banakok osatzen dituztela giza taldeak, baldin eta baldintzapenak zorrotzak badira eta banakoek elkarrekin egiteko arrazoi sendoak badituzte. Kopuru horretakoak izaten dira arrisku bizipeko taldeak, hala nola biziraupen-herrixkak, tribu nomadak eta kantonamendu militarrak. Horrelako baldintzapenik gertatzen ez denean, taldeak txikiagoak izaten dira, 150eko muga horrek bere horretan irauten badu ere.\nHainbat ikerketen arabera, gizakiok harremanak izateko gaitasun mugatua dugu. (Argazkia: Geralt / Pixabay)\nMadrilgo Carlos III Unibertsitateko ikertzaile batzuek eta Dunbarrek berak giza harremanen eredu bat garatu dute teoria mailan. Horretarako, abiapuntu modura jakintzat eman dute mugatua dela gizaki desberdinekin harremanetan sartzeko, eta bestetik kopuru desberdinak gauzatzen dituztela giza harreman desberdinek. Teoria honek, azaltzen du zirkuluka gauzatzen direla giza harremanak. Normalean, hiru-bost pertsonekiko harreman estua izaten dugu: senideak eta hainbatetan, lagun-minak. Hurrengo zirkuluan, hamar bat lagun egoten dira. Urrunago, beste 30-35 kide izaten dira maiz tratatzen ditugunak.\nHala ere, ereduak aditzera ematen du agian alderantzizko egitura bat egon litekeela tartean: Komunitateko kideen kopuruak 55etik behera egiten duenean, banakoak hasierako zirkuluetan ditu bere harreman gehienak, eta kohesio handiko talde txikia gauzatzen da; hala gertatzen da jende gutxirekin harremanak izateko nortasuna duten banakoen eskura eta era berean, hala suertatzen da kide gutxiko komunitateetan, adibidez etorkinen komunitateetan.\nHorrela bada, badirudi kognizio-ahalmen jakin bat dugula, eta pertsona gutxirekiko harremanik izanez gero, oso trinkoak eta sakonak izan daitezkeela harreman horiek. Bestelako nortasun bat badaukagu eta jende askorekin harremanak izateko beharra edo joera badaukagu aldiz, harremanetarako kognizioaren zati txiki bat baizik ez dugu erabiliko kide bakoitzarentzat. Azken batean, neokortexen bolumena ez da infinitua.\nTamaritIgnacio, Cuesta José A., Dunbar Robin I. M., Sánchez Angel, (2018). Cognitive resource allocation determines the organization of personal networks. PNAS, 115 (33), 8316-8321. DOI:10.1073/pnas.1719233115\nEhun eta berrogeita hamar pertsonekin daukagu harremana Ehun eta berrogeita hamar pertsonekin daukagu harremana


Hezkuntza proiektua - ITSAS HONDAKINEN ERRONKA\nOngi etorriak ITSAS HONDAKINEN ERRONKA hezkuntza proiektuaren web-orrira!\nProiektuaren izena ITSAS HONDAKINEN ERRONKA: “Gazteak aldaketaren protagonistak” da bigarren hezkuntzako 3.DBHko gazteei zuzendua dagoena, Itsas Gela elkarteak MATER Ontzi Museo Ekoaktiboaren bidez sortu duena.\nNondik jaio da proiektu hau?\n“EkoFish” Pasaiako irabazi asmorik gabeko Itsas Gela eta Getariako Itsas Planet elkarteek sustatutako proiektua da. “EkoFish”-en helburu nagusia pertsona eta kolektibo ezberdinak ingurumenaren babesean eta hobekuntzan ahalduntzea da itsas hondakinen arazoa ardatz izanik.\nProiektu potolo honetatik jaio zen ITSAS HONDAKINEN ERRONKA hezkuntza proiektua, konkretuki bigarren hezkuntzako gazteei zuzendua dagoena. Gazteak ahaldundu nahi dituen proiektu honen helburu nagusia, beraiek asmatutako eta diseinatutako proiektuak aurrera ateratzea da, hondakinen murrizketan eta prebentzioan protagonistak bihurtuz eta ingurumenaren zaintzan inplikatuz.\nUnitatearen sorrerak eta diseinuak bi urteko iraupena izan du eta erakunde eta pertsona ezberdinen elkarlanaren fruitua da: Itsas Gela Elkarteko langileak, eskoletako irakasleak, Agenda 21, Berritzegunea, etab.\n2018an, hezkuntza proiektu honen lehen fase pilotua burutu zen lau eskoletan Kutxa Fundazioak eta Eusko Jaurlaritzak finantzatua.\n2018-2019ko ikasturtean berriz, bigarren fase pilotua garatu zen baita ere lau eskoletan Gipuzkoako Foru Aldundiak finantzatua, hurrengo ikasturteetarako erreplikagarritasuna eta estandarizazioa bilatuz.\n2019-2020 ikasturte honetan 8 eskoletan garatuko da unitate didaktikoa Gipuzkoako Foru Aldundiak finantzatua.\nZein eskoletan garatzen ari da?\nZein da ingurumen arazoa?\nOzeanoko plastikoen arazoa Lurrak dituen sei ingurumen-larrialdi garrantzitsuenen artean sailkatuta dago. Azken 50 urteotan hartu dugun bizimoduak eraman gaitu egoera honetara kontsumo ohiturak eta naturatik banandu izana, hain zuzen. Zientzialariek diotenez 10 urteko epean ez baditugu azken 50 urteotako kontsumo eta kutsadura ohiturak aldatzen, konturatzerako, gizateriaren amaiera bertan izango dugu. Mikroplastikoen inpaktua itsas ingurutik haratagokoa doa, airea, ura, elikagaiak eta kutsatzen baititu, hortaz, guztiontzat da mehatxua.\nDenok martxan jarri behar gara, bakoitza bere eremuan eta 14-15 urteko gazteek ideia zoragarriak dituzue, eta ikaragarriko indarra duzue itsas hondakinen arazoari, zein beste edozeini, irtenbideak proposatzeko.\nZein da proiektuaren plangintza?\nHezkuntza proiektu honek klaseko saioak izango ditu, zientzietako irakasgaietan emango direnak, Biologia edota Fisika-kimika arloetan eta gutxi gora behera bi hilabete térdiko iraupena izango du.\nArazo honen aurrean, 14-15 urteko gazteek asko dutela esateko eta egiteko uste dugu eta horregatik lanean jarriko ditugu, lehenik mundu mailako arazo hau ongi ulertuz eta bere inguruko hondakinen egoera aztertuz, eta bigarrenik, hondakinak murrizteko tokian tokiko proiektu berritzaileak aurrera eramanez.\nKlasean emango diren saioez aparte, irteerak ere izango dituzte: kala garbiketa jarduera, ontzien sailkapen zentrora bisita eta MATER itsasontzian hondakinak arrantzatzeko itsasora irteera.\nZer ikusiko duzu web-orri honetan?\nHasiera batean, eskoletan itsas hondakinen arazoaren ikerketa fasearekin hasiko dira. Fase honetan gazteek taldeka egingo dituzten ikerketa bideoak ikusiko dituzue, hondakinen egoera etxeetan, eskolan, herrian erakutsiko dutenak. Gainera antzinako eta gaur egungo kontsumo ohitura aldaketen bideoak ere agertuko dira eta baita beste gaiei buruzkoak.\nHezkuntza proiektuak eskoletan aurrera egin ahala, bigarren fasean murgilduko dira: itsas hondakinak murriztuko edo arazoa ezagutaraztera emateko tokian-tokiko proiektuen sorrera. Gazteek beraiek diseinatutako proiektuak aurrera eraman ahala, beraien aurrera pausuen eta hausnarketen bideoak ikusiko ditugu, azkenean beraiek esfortzuen fruituak lortu arte.


Elkarbizitza demokratikoaren alde Nafarroan dagoen errail zentrala elikatzeko bi ekimen antolatu ditu Foro Sozialak\nGaur Iruñean Expe Iriarte, Fernando Armendariz eta Txemi Perezek Iruñean prentsaurrekoa eman dute bi ekimen garrantzitsu aurkezteko.\nExpe Iriarteren interbentzioa\nMaiatzako hauteskundeen ostean Nafarroan ireki den agertokiari buruzko irakurketa egin zuen publiko Foro Sozialak hemen bertan, pasa den uztailaren 24an, dauden aukerak eta zailtasunak mahai gainean jarriz. Laburbilduz, orduan adierazi genuen “hasi berri den legealdian elkarbizitza demokratikoaren eraikuntzari ateak irekitzeko legealdia izan dadin baldintzak egon badaudela”.\nTestuinguru honetan, Foro Sozial Iraunkorra Nafarroan lantaldea osatzen dugun elkarte eta pertsona guztion helburua elkarrizketa, elkarlana eta elkarbizitzaren alde gure erkidegoan dagoen errail zentrala elikatzea izango da.\nIrabazleen eta galtzaileen konponbidea bilatzen ari den eta atzera begira dagoen eredua defendatzen dutenen aurrean, jendartearen gehiengoa defendatzen ari den ereduaren alde egingo du Foro Sozialak. Etorkizuneko eredua delako, inklusiboa, elkarbizitza demokratikoaren aldekoa.\nEta jakitun gara elkarbizitza inklusiboa ukatzen duen sektoreak pisu handia duela Nafarroan. Baina hori horrela izanda ere, errealitatea da Nafarroako jendartearen gehiengoak, gehiengo politikoa eta sindikatu guztiak, elkarbizitzan oinarritutako etorkizuna nahi duela, atzera begira egongo dena, baina giza eskubideetan eta bakean oinarrituta egongo dena. Hau da etorkizuna duen alternatiba bakarra; bestea iraganean ainguratua geratzea litzateke.\nGure iritziz, elkarbizitza demokratikoaren eraikuntzan aurrera egiteko hiru korapilo hauek askatu behar dira:\n1. Egia, Justizia eta Erreparazioa biktima guztientzat, bazterketarik gabe\n2. Nafarroako 34 presoen eta iheslarien auziarentzat konponbidea\n3. Partekatutako memoria kritikoa, gertatutakoa ahaztu gabe, etorkizunari begira egongo dena.\nBide hau ez dugu zerotik abiatuko. Pasa den legealdian PSN, Geroa Bai, EH Bildu, Podemos-Ahal Dugu, Izquierda-Ezkerra eta sindikatu guztien artean, gaixo dauden presoen eta hurbilpenaren inguruan lortu ziren akordio puntualak oinarri sendoa dira elkarbizitza demokratikoaren eraikuntzan aurrera egiteko.\nIkasturtea hasi zenetik, eragile instituzional eta politiko askorekin bildu gara, eta datozen asteotan eragile sozial eta sindikalekin elkartuko gara.\nOrain arte izandako harremanetan argi geratu da guztiok bat gatozela Foro Sozialak egindako hausnarketarekin, hau da, baldintzak egon badaudela eta egoerak eskatzen duen mailan jardun behar dugula denok, eta baldintza horiek baliatu. Izan ere, zeinek esango zukeen orain dela hiru urte, Foro Sozial Iraunkorra Nafarroan osatu zenean, gaur egun ditugun baldintzetan egongo ginela!\nHauek horrela, aipatutako norabidean doazen politikak azkartzeko eta indartzeko unea dela uste dugu, instituzioetatik eta jendarte zibiletik.\nHorixe da Foro Sozial Iraunkorra Nafarroan lantaldeak datozen egunetarako antolatu dituen bi saioen helburua eta konpromisoa.\nBi ekimenok “Hitzorduak” zikloaren baitan egingo ditugu. Izan ere, “Hitzorduak” zikloaren helburua dioen bezala: “Hitz egiteko, entzuteko eta parte-hartzeko garaia da”.\nBi ekimen hauetan jatorri eta ideologia desberdinetako pertsonak egongo dira. Kasu batzuetan urtetan zehar kontrako jarrerak izan dituztenak hitz egitera eseri daitezen, elkarri entzun diezaioten eta, ETA eta Estatuen biktimen kasuan, bakoitzaren minetik elkarren artean enpatizatzeko aukera izan dezaten.\nTxemi Perezek aurkeztuko dizkizue, zehatz mehatz, bi jardunaldiak.\nTxemi Perezen interbentzioa\nBi jardunaldi antolatu ditugu.\nLehenengoa datorren asteazkenean izango da, azaroaren 20an, 18:30ean Kondestablearen jauregian. Mahai inguruaren izenburua hau da: “Elkarbizitza demokratikoa Nafarroan. Legealdi honetako aukerak eta erronkak”. Eta bertan, Iruñeako hiru pertsona erreferentek hartuko dute parte:\nGuillermo Múgica. Teologoa. Vatikako II garaiak igarota, Perura joan zen oinarrizko lan-eklesiastikoa egitera. Askapenaren Teologiaren sustatzailea. “Foro Gogoa”-ren sortzailea.\nMadoz. Iruñeako psikiatra. Argibide Fundazioaren sortzailea, bere Zuzendari medikoa izan da sortu zenetik, eta Zuzendari nagusia 1982tik 2007 arte. Nafarroako Unibertsitateko irakaslea izan da, baita Nafarroako unibertsitate publikoan ere. Elkarte askoren partaidea izan da: Medicus Mundi Nafarroa, Fundación Bartolomé de Carranza edo Ateneo Navarro.\nCamino Oslé. Pedagogian Doktorea Nafarroako Unibertsitatetik. 2014 arte Nafarroako Unibertsitate publikoaren irakaslea. Iruñeako Casa de la Misericordiaren Gobernu batzordeko kidea da, Nafarroako geriatria eta gerontologia elkartearen partaidea eta Duintasunez hiltzeko eskubidearen elkarteko kidea da. Transizio garaian Iruñeako zinegotzia eta Nafarroako Parlamentaria izan zen.\nJoseba Santamaria, "Noticias de Navarra" egunkariaren zuzendaria izango da moderatzailea.\nBigarren mahai ingurua azaroaren 26an izango da, 18:30ean, Nafarroako Parlamentuko hemizikloan, “Elkarbizitza eraikitzeko entzutea. Indarkeria mota desberdinetako biktimen lekukotzak”. Mahai inguru honetan parte hartuko dute:\nRoberto Manrique. ETAren biktima. Hipercor.\nIdoia Zabalza. Estatuaren biktima. Mikel Zabalzaren arreba.\nModeratzailea: Fernando Rey.\nForo Sozialak Nafarroako Parlamentuarekin elkarlanean antolatzen duen biktima desberdinen arteko hirugarren mahai ingurua izango dela gogoratu nahi dugu.


Donostia Zinemaldia :: Artium Museoak Donostia Zinemaldiaren 1977ko edizio erabakigarria gogora ekarriko du erakusketa batean\nHemen zaude: Lehen orrialdea > 68. Edizioa 2020 > Berriak\t> Artium Museoak Donostia Zinemaldiaren 1977ko edizio erabakigarria gogora ekarriko du erakusketa batean\nGutunak, argazkiak, agiriak eta ikus-entzunezkoak, errotiko aldaketa ekarri zuen edizioaren berri emateko\nErakusketa ikusgai egongo da irailaren 9tik abenduraren 8ra\nAsteartea, 2020(e)ko uztailak 7\nDonostia Zinemaldiak, Elías Querejeta Zine Eskolak (EQZE) eta Artium Gasteizko Arte Garaikidearen Euskal Zentro Museoak Zinemaldiak 24 edizio izan ditu: ez dugu gogoko erakusketa aurkeztuko dute irailaren 9an. Abenduaren 8ra arte irekita egongo den erakusketa Donostia Zinemaldiaren 1977ko edizioan ardaztuko da, alegia, zinema-jaialdiaren kudeaketa Donostiako hiriari eskualdatu ondoren egin zen lehendabizikoan. Ekimena Artium Museoaren Bildumaren Zeru bat, hamaika bide. Praktika artistikoak Euskal herrian 1977-2002 aldian erakusketarekin lotuta dago eta Zinemaldiak eta EQZEk bultzatzen duten Zinemaldia 70: historia posible guztiak proiektuaren parte da.\nTrantsizioaren lehen urte haietan, Donostia Zinemaldiaren eraldaketaren abiapuntua izan zen 25. edizioa, zinema- eta politika-esperimentazioko laborategi bihurtu baitzen, gizarte-borroka handiko garaia izanik. Zinemaldiaren artxiboko materialak egongo dira ikusgai, asko inoiz ezagutzera eman gabeak, tartean, gutunak, agiriak, argazkiak eta aldizkariak.\nPablo La Parra Pérez erakusketaren komisario eta Elias Querejeta Zine Eskolako (EQZE) ikerketa-saileko arduradunaren hitzetan, «1977. urtean, Donostia Zinemaldiak 25 urte bete zituen, baina edizio hura urteurrena bainoago borrokarako gunea izan zen: hiriak aurrenekoz kudeatu zuen jaialdia, eta aldarrikapen politikorako plataforma bihurtu zen, zinema-jaialdi demokratiko berri bat sortzeko». Hala, «Zinemaldia 70: historia posible guztiak ikerketa-proiektuaren harira topatutako artxibo-materialetatik abiatuta, erakusketak errotiko aldaketa ekarri zuen urte horri erreparatzen dio».\nErakusketak segida ematen dio La Parrak berak izenburu berarekin 2019ko abenduaren 7an Tabakaleran antolatu zuen ekitaldi publikoari. Bertan, Vivian Ostrovsky zinemagile estatubatuarrak eta Donostiako Emakumeen Batzarreko kide ohi batzuek gogora ekarri zuten Zinemaldiak 1978an antolatu zuen emakumezkoen zinemari buruzko zikloa. Ekitaldian, halaber, Luis López Carrascoren eta Raúl Liarteren proiekzio performatiboaz gozatzeko parada egon zen, eta Expediente eman zuten, 1977an Film labur onenaren Urrezko Maskorra irabazi zuen lan esperimentala -Gasteizko erakusketan EQZEk egindako filmaren kopia digital berria ikusgai egongo da-.\n1) 1977ko aldizkariaren lehen alearen xehetasuna; erakusketaren izenburuaren jatorria.\n2) Juan Carlos Eguillorrek 1977ko edizioaz egin zuen ilustrazioa. Eguillor garai hartako ilustratzaile garrantzitsuenetako bat zen; bineta hori aldizkari ofizialean argitaratutako Zinemaldiaren historiari buruzko 6 kapituluko komikian agertu zen.\n3) Buñuel eta Saura berriro bildu ziren 1977ko edizioan.\nDonostia Zinemaldiaren artxiboa\nDonostia Zinemaldiak eta Elías Querejeta Zine Eskolak, zinema-jaialdiaren artxibo bizi bat sortzeko asmoz, elkarlanean abian jarri duten Zinemaldia 70: historia posible guztiak proiektuaren barnean sortu den egitasmo berria dugu erakusketa. Proiektuaren lehen fasea, Estatuko Loteria eta Apustuak erakundeak babesten duena, Kutxa Fundazioarekin lankidetzan, 2022an amaituko da, Donostia Zinemaldiaren 70. urteurrenarekin bat.\nZ70 proiektuak agerian jartzen du 1953az geroztik Zinemaldiaren artxiboan gorde diren funts dokumentalen garrantzia (eskutitzak, argazkiak, kritikak eta aipamenak egunkari eta aldizkarietan, liburuak, etab.). Helburu nagusia da hausnarketa bat piztea Zinemaldiaren iragan, orain eta etorkizunaren inguruan, bai eta zinema-sorkuntzarekin eta pentsamendu garaikidearekin kritikoak diren elkarrizketa batzuk bultzatzea ere.\nJuan Garro artistak 1977ko Donostia Zinemaldiaren aldizkari ofizialean argitaratu zituen collageetako bi.\nProiektu honetarako, Zinemaldiaren artxiboko material guztiak Tabakalerara eramango dira eta, bertan, aztertu, prestatu eta katalogatu egingo dituzte, Euskadiko Filmategiaren instalazioetan ondo kontserbatuko direla bermatzeko. 2022an, artxiboan kontsultak online nahiz aurrez aurre egiteko aukera eskainiko zaio publikoari, eduki digitalizatuen bilduma baten bidez. Funtsen kontsultaren parte izango dira foku tematiko batzuk, EQZEko graduondoko ikasle talde batek eginiko ikerketa batean oinarrituak. Lan hori Pablo La Parra Pérez ikertzaileak zuzendu du eta Zinemaldiko sail guztien laguntza izan dute ikasleek.\nIkerketaren fokuetan arreta bereziz landuko dira Zinemaldiaren historiako pasarte ezezagun edo argitaratu gabeak. 2022ra arte, emaitzak ezagutzera emateko, aldibereko eta elkarrekin lotutako bi lan-ildo planteatu dira. Alde batetik, ikerketa espezializatuko materiala sortuko da (artikulu akademikoak, kongresuetarako aurkezpenak, argitaratzeko proiektu propioak, mintegiak, etab.), zinema-ikasketen alor akademikoko azken garapenekiko elkarrizketa kritiko bat sustatzeko. Bestalde, ekitaldi publikoak egingo dira (hitzaldiak, erakusketak eta ikastaroak), publiko zabalagoetara bideratuak, esaterako, Artiumeko erakusketa, EQZEko ikerketa-taldeak 2018-2019 ikasturtean egindako ikerketaren emaitzetako batzuk biltzen dituena.\nAuzoak eta Herriak proiektuari loturiko bi irudi: Igeldon egitekoa zen zinema kubatarreko emanaldi baten iragarkiaren argazkia eta ikusleen irudi bat.\n1977ko aldizkariaren lehen alearen xehetasuna; erakusketaren izenburuaren jatorria.\nJuan Carlos Eguillorrek 1977ko edizioaz egin zuen ilustrazioa. Eguillor garai hartako ilustratzaile garrantzitsuenetako bat zen; bineta hori aldizkari ofizialean argitaratutako Zinemaldiaren historiari buruzko 6 kapituluko komikian agertu zen.\nBuñuel eta Saura berriro bildu ziren 1977ko edizioan.


Covid-19 koronabirusa: positiboak Euskadin, 2021eko uztailaren 21ean\nPandemiako positibo kopuru altuena atzeman du EAEk: 1.583 kasu\nAzken astean lau pertsona hil dira covid-19ak jota. Horrez gain, azken 14 egunetako intzidentzia-tasa metatuak goraka jarraitzen du, eta 100.000 biztanleko 600eko langa igaro du jada.\n12-15 urte arteko 32.400 gaztek baino gehiagok dute jada txertatzeko hitzordua Euskadin\nHirugarren egunez jarraian, gora egin dute kutsatzeek Nafarroan\nAire zabalean maskarak kentzeko erabakia eztabaidatuko dute Kongresuan\nLazkao eremu gorritik atera da, baina gorri daude 62 udalerri\nEAEk eguneko positibo kopuruan marka berria ezarri du: 1.583\nHarrotuta jarraitzen du birusak Euskal Autonomia Erkidegoan (EAE), eta horren lekuko, astearte honi dagokion positibo berrien kopurua: 1.583, pandemia abiatu zenetik zenbatutako altuena.\nGotzone Sagardui Eusko Jaurlaritzako Osasun sailburuak aurreratu du zorigaiztoko datua, Legebiltzarrean pandemiaren bilakaeraren berri emateko agerraldian. Aurrez, iazko azaroaren 5ean jo zuten goia kutsatzeek, orduko hartan 1.547 kasu hauteman baitzituzten.\nPositiboen gorakada ez ezik, ospitaleen egoeraren kaskartzea ere protagonista da gaurkoan. Sagarduik iragarri duenez, orotara 188 gaixo daude erietxeetako gela arruntetan (bezperan baino 15 gehiago). ZIUetan, berriz, eri kritiko bat gehiago dute (44tik 45era igaro dira). Ospitaleetan dauden gaixoen adinaren berri ere eman du Sagarduik, eta jaitsi egin dela azpimarratu du: batez beste, 52,49 urte dituzte.\nBestalde, eta aurreko astean ez bezala (ez zen inor zendu), uztailaren 12tik 18ra doan aste epidemiologikoan lau pertsona hil dira covid-19ak jota.\nBuletin epidemiologikoa eguerdian kaleratu du Jaurlaritzak, eta bertan eman ditu gainerako datuak. Horien arabera, lurralde guztietan egin du gora transmisioak, baina bereziki Bizkaian izan da gorakada, 873 positibo zenbatu baitituzte (bezperan baino 179 gehiago). Gipuzkoan horren erdia pasatxo atzeman dute, hots, 481 kasu (aurreko egunean baino 37 gehiago) eta Araban 189 izan dira positiboak (50eko igoera). Horiei guztiei, EAEtik kanpo bizi diren 40 pertsonen kutsatzeak gaineratu behar zaizkie.\nSailburuaren esanetan, "argi dago ospitaleratzeak hazten ari direla, baina, zorionez, ospitaleen egoera larriagotzen ari bada ere, ez du intentsitate berarekin egiten, ezta heriotzek ere".\nAzken 14 egunetan pilatutako tasak ere langa gainditu du, 100.000 biztanleko 600ekoa, hain zuzen (630 puntutan dago, bezperan baino 45 gehiago). Sagarduik zehaztu duenez, duela hilabeteko tasa halako sei da uztailekoa.\nOinarrizko birsorkuntza-tasari dagokionez, R0 bezala ere ezagutzen dena, pixka bat igo da bezperarekin alderatuta, 0,01 puntu, 1,30ean kokatu arte.\n"Ezin dugu dena txertoaren esku utzi"\nSagarduik aitortu du "egoera erabat berri baten" aurrean daudela, eta txertaketa kanpainaren garrantzia azpimarratu du, birusa garaitzeko hori baino gehiago beharko dela erantsi badu ere. "Tresna erabakigarri bat dugu pandemiaren aurka egiteko: txertoak, baina ezin dugu dena horren esku utzi. Txertaketak aurrera egin duen heinean, birusaren larria, ospitaleratzeak, ZIUetako okupazioa eta heriotzak arindu edo jaitsi dira, baina udan eta oporretan, gora egiten dute harreman sozialek, eta birusa gazteen artean hedatzen ari da, txertatu gabe baitaude".\nHori horrela, birusari eta horrek dakartzan arriskuei balazta jartzeko gako bakarra dagoela gogorarazi du: prebentzio neurriak betetzea. Horren ordez, sailburuak deitoratu du maskara gutxiago erabiltzen dela eta herritarrek "beldurra galdu" dutela.


Anderny - Wikipedia, entziklopedia askea.\nAnderny Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 313 biztanle zituen.\nAudun-le-Roman, Mont-Bonvillers, Mairy-Mainville, Malavillers, Sancy eta Tucquegnieux\n122 (%47.3) 132 (%51.2)\n2007an Anderny udalerrian erroldatutako biztanleak 313 ziren. Familiak 111 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 33 seme-alabarik gabeko familiak ziren, 58 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 126 etxebizitza zeuden, 111 familiaren etxebizitza nagusia ziren, 3 bigarren erresidentzia ziren eta 12 hutsik zeuden. 91 etxeak ziren eta 35 apartamentuak ziren. 111 etxebizitza nagusietatik 81 bere jabearen bizilekua ziren, 27 alokairuan okupaturik zeuden eta 3 doan lagata zeuden; 12 etxek hitu gela zituzten, 21 etxek lau zituzten eta 78 etxek bost zituzten. 84 etxek euren parking plaza propioa zuten azpian. 51 etxetan ibilgailu bat zegoen eta 54 etxetan bat baino gehiago zituzten.\nAnderny udalerriko biztanleria-piramidea 2009an .\n2007an lan egiteko adina zuten pertsonak 192 ziren, horien artean 130 aktiboak ziren eta 62 inaktiboak ziren. 130 pertsona aktiboetatik 114 lanean zeuden (69 gizon eta 45 emakume) eta 15 langabezian zeuden (4 gizon eta 11 emakume). 62 pertsona inaktiboetatik 14 erretiraturik zeuden, 16 ikasten zeuden eta 32 "bestelako inaktibo" gisa sailkaturik zeuden.\n2009an Anderny udalerrian 110 unitate fiskal zeuden, 299 pertsonek osaturik. Pertsona bakoitzeko diru-sarrera fiskalaren mediana urteko 14.180 euro zen.\n2000. urtean Anderny udalerrian 5 nekazaritza-ustiategi zeuden.\nSancy (3,4 km)\nMont-Bonvillers (3,4 km)\nTrieux (3,6 km)\nMairy-Mainville (3,7 km)\nTucquegnieux (4,0 km)\nAzken aldaketa 18 urria 2021(e)an, 11:21(e)tan\nOrriaren azken aldaketa: 18 urria 2021, 11:21.


Eberhard Karls University Tübingen - Alemanian Study\nEberhard Karls University Tübingen Xehetasunak\nhiria : Tübingen\nAkronimoa : EKUT\nEz ahaztu eztabaidatzeko Eberhard Karls University Tübingen\nEberhard Karls University Tübingen matrikula\nEberhard Karls Universität Tübingen Europako unibertsitateen zaharrenetakoa da. Ehundaka zientzietan urteko historia eta humanitateak idatzi dira hemen.\nUnibertsitateko historia hasi zen 1477, denean Count Eberhard "bizardun" ren Württemberg Unibertsitatea sortu. Tübingen hirigune historikoan dago apenas eraikin bat edo hori ez da ospetsuak scholar bat lotuta plaza bat. Tübingen notables besteak Hegel, Hölderlin eta Schelling, Mörike eta UHLAND, Johannes Kepler eta Wilhelm Schickard.\nTübingen gaur ikerketa eta irakaskuntzaren leku bat izaten. -ia gain 85,500 biztanle, badira batzuk 28,300 Alemaniako eta nazioarteko ikasleak. batzuk 450 irakasle eta 4.400 gainerako irakasleekin Unibertsitateko zazpi fakultate irakastea.\nUnibertsitateko historiaren azken kapituluan, bere arrakasta markatu du Alemaniako egoera eta federal gobernuek 'Excellence in Initiative. One Eskola lizentziatua, inork Bikaintasun Klusterra eta Unibertsitateko Instituzionalaren Estrategiaren finantzaketa programa nagusietan arrakastatsuak izan ziren - Tübingen Alemaniako hamaika unibertsitateetan top "Bikain" class bat eginez ere. Tübingen ere badago etxera sei lankidetzako ikerketa-zentroetan, bost es- kualdez haraindiko lankidetzako ikerketa zentro batean sartuta, eta bost ikerketa prestakuntza talde acoge - guztiak babestutako Fundazioa Alemaniako Ikerketa. Unibertsitateak eta ikerketa-esparru berritzaileak kopurua espezializatuta: Neurozientzia, Irudi klinikoa, Translazio Immunologia eta Cancer Research, Mikrobiologia eta Infekzio Ikerketa, Landareak Biologia Molekularra, Ingurumen eta Geoscience, Astro- eta Elementary Particle Physics, Fisika Kuantikoa eta Nanoteknologia, Arkeologia eta Antropologia, Hizkuntza eta Kognizioa, Hezkuntza eta hedabideak. Gure ikerketaren bikaintasuna laguntzen du ikaslea baldintza optimoak sortzeko mundu osoko. Ikerketa-bideratutako ikaskuntza Tübingen ikasketa programak indarra jakin bat da, ikerketa eta irakaskuntzaren arteko lotura estua esker.\nTübingen Unibertsitateko Irakaskuntza zabalak islatzen, diziplinarteko ikerketa bere espektro. baino gehiago 280 ikastaroak eskaintza dira. Unibertsitateak nazioarteko akademiko eta ikasleak trukatzeko zabalik dago.\nUnibertsitateak lankidetzak baino gehiagorekin 150 ere hezkuntza erakundeak 62 Herrialde, batez ere Ipar Amerikan, Asia eta Latinoamerikako, baita Europako herrialde guztiak bezala. batzuk 18.9 Tübingen ikasle ehuneko atzerritik etorriko, eta Unibertsitateko German ikasle askok beren ikasketen zati erdiestea beste herrialde batean.\n"International 1477 urteaz geroztik" - Tübingen Unibertsitateko laburtzeko modu ezin hobea.\nGizarte eta Portaera Zientzien\nInformazio eta Zientzia Kognitiboa\n1477 jatorrizko lau fakultate Sorrera: Teologia, Zuzenbidea, Medikuntza, Filosofia\n1535/36 Evangelische Stift jainko eskola protestantea Teologia for Sorrera\n1817 Ekonomia Fakultateko Sorrera eta Teologia Katolikoaren Fakultatean\n1863 Zientzia lehenengo Fakultatearen sorreraren Alemaniako unibertsitate batean\n1979 ikasle kopurua gailurretan 20,000 lehen aldiz\n1990 Informatika Fakultateko Sorrera\n1990 International Center sorreraren Zientzien eta Giza Zientziak Etika (IZEW)\n1999 Zentroaren sorreraren Biologia Landare Molekularra for (ZMBP)\n2000 Hertie Institutuaren Sorrera Brain klinikoa Ikerketa\n2007 Bikaintasunaren kluster bikaintasuna ekimenean: Werner Reichardt Center integratzailea Neurozientzia for (C)\n2012 Alemaniako gobernuak Bikaintasunaren Initiative arrakasta Lizentziatua new Eskola Ikaskuntza on batekin, Hezkuntza Achievement, eta Bizi Ikastaroaren garapena (LEAD), Unibertsitateko Instituzionala Estrategia, Ikerketa - Garrantzia - Erantzukizuna, eta Zentroko babesari jarraitu integratzailea Neurozientzia for (C) Bikaintasunaren Klusterra.\nNola Unibertsitatean sortu zen eta izendatu\nEberhard Bizardun du, Diruz eta geroago Württemberg Dukearen, ezarri tonua denean Tübingen Unibertsitateko sortu zuen in 1477 - Unibertsitateko ezaugarri den gaur egun arte farsightedness bistaratzean. Eberhard Karls Universität egoera horrek bizitza intelektual moldatzeko laguntzen eta bere garapen gehiago laguntzen nazioartean aitortzen lorpenak.\nUnibertsitateak lortu du izen ofiziala gaur daraman - Eberhard Karls Universität Tübingen - in 1769, denean Duke Karl Eugen bere izena gehitu sortzailearen horretara.\nUnibertsitateak historia estuki Evangelische Stift lotuta dago, urtean sortu 1536 jainko eskola gisa, irakaskuntza protestantea Teologia. izen ospetsuak kopurua A Evangelische Stift ikasi - Johannes Kepler matrikulatuta dauden 1587; beste ikasle hemen, besteak beste poeta eta idazle Hölderlin, Hauff eta Mörike eta filosofo Hegel eta Schelling.\n19an mendearen hasieran, Unibertsitateko bizi hazkunde nabarmenak; bere irakaslek entzutetsuak, Bere ospea zabaldu Württemberg mugetatik haratago. In 1817, Teologia katolikoa eta Ekonomia fakultate ziren jatorrizko lau gehitu, eta in 1863 Tübingen lehen Alemaniako unibertsitate bihurtu zen bere Natur Zientzien fakultatean egin dute. Lehenengo Unibertsitateko ospitalean sortu zen in 1805 Alte burse hasi. eraikin That, eraiki 1478, hau da zaharrena oraindik Unibertsitateko erabilitako.\nEgin nahi duzu eztabaidatzeko Eberhard Karls University Tübingen ? Edozein zalantza, iruzkinak edo kritikak\nEberhard Karls University Tübingen mapan\nArgazkiak: Eberhard Karls University Tübingen Facebook ofiziala\nEberhard Karls University Tübingen berrikuspen\nParte hartu nahi Eberhard Karls University Tübingen eztabaidatzeko.\nUnibertsitate Teknikoa Munich Munich


Algoritmo berri batek zure Facebook-eko mezuak erabiltzen ditu osasun mentala diagnostikatzeko — Gaztezulo\nAlgoritmo berri batek zure Facebook-eko mezuak erabiltzen ditu osasun mentala diagnostikatzeko\nAlgoritmo berri batek zure Facebook-eko mezuak erabiltzen ditu osasun mentala diagnostikatzeko Facebook bidez bidaltzen dituzun mezuek eskizofrenia, bipolaritatea edo depresioa bezalako nahasteak erakutsi ditzakete? Bai, nahiz eta hau jakiteko erabiltzen den Adimen Artifizialak oraindik gizakiaren laguntza behar izan. https://www.gaztezulo.eus/albisteak/algoritmo-berri-batek-zure-facebook-eko-mezuak-erabiltzen-ditu-osasun-mentala-diagnostikatzeko https://www.gaztezulo.eus/albisteak/algoritmo-berri-batek-zure-facebook-eko-mezuak-erabiltzen-ditu-osasun-mentala-diagnostikatzeko/@@download/image/pngtree-vector-gradient-intelligent-identity-png-image_26244.jpg.css\nFacebook bidez bidaltzen dituzun mezuek eskizofrenia, bipolaritatea edo depresioa bezalako nahasteak erakutsi ditzakete? Bai, nahiz eta hau jakiteko erabiltzen den Adimen Artifizialak oraindik gizakiaren laguntza behar izan.\nIkerketa batek Adimen Artifizialaren bitartez zenbait adimen arazo diagnostikatzea lortu zuen Facebook-eko erabiltzaile talde boluntario bat erabiliz. Nature aldizkarian hilabete honetan argitaratutako ikerketa bat da. Pertsona horiek orain dela 18 hilabetetatik hona bidalitako mezuak aztertu ziren eta askoan diagnostikoa aurreratzea lortu zen.\n223 boluntariorekin lan egin zuten ikertzaileek, zeinek euren Facebook-eko mezu pertsonaletara sartzeko baimena eman zieten. Honela, algoritmoa aplikatu zuten mezu horietan eta ikertzaileek mezu horietako informazioa erabili zuten, baita argazkiak ere, erabakitzeko aldartearen nahasmen bat ote zuten erabiltzaile horiek ala ez. Ikerketari esker bipolaritatea eta depresioa diagnostikatu ahal izan ziren. Gainera, eskizofrenia zantzuak ere atzeman zituzten. Emaitzen arabera, osasun mental kaskarra, oro har, hitz txarrek erakusten zuten, pertzepzioko hitzek (ikusi, sentitu, entzun)... eta emozio negatiboekin harremana zuten hitzek eskizofrenia adierazten zuten.\nBaina nola garatu zen AArekin egindako ikerketa hau? Zehaztasun ahalik eta handiena lortzeko ikertzaileek algoritmoak entrenatu behar izan zituzten mezuak aztertzeko. Algoritmoak diagnostikoa ezartzeko unean 0 eta 1 puntuazioak ezartzen zituen. Baina gizakien laguntzarekin 0.65etik 0.77ra doazen puntuazioak lortu zituen. Iragarpenaren zehaztasunaren arabera puntuazioak apur bat aldatzen ziren.\nMichael Birnbaum irakaslea izan da ikerketa zuzendu zuena eta bere hitzetan honelako tresnek gaixotasun psikologikoen tratamenduan aurrerapusoa suposatu lezakete. Berak plantatzen duenez AA honi esker gaixotasun mentalak agertzen hasi aurretik edo gaixotasun horren ondorioak pairatu aurretik pertsona hauek tratatzen hasi liteke.\nIkerketa honi esker, aurretiaz jakin zen partaide askoren diagnostikoa. Algoritmoak egindako iragarpenak zuzenak izan ziren, hilabete batzuen ondoren profesional batek baieztatu ahal izan zuen bezala.


Prades-sur-Vernazobre - Wikipedia, entziklopedia askea.\n43°26′51″N 2°59′10″E / 43.4475°N 2.9861°E / 43.4475; 2.9861Koordenatuak: 43°26′51″N 2°59′10″E / 43.4475°N 2.9861°E / 43.4475; 2.9861\nBerlou, Cazedarnes, Cessenon-sur-Orb, Ferrières-Poussarou eta Pierrerue\n309 (2018ko urtarrilaren 1a)\n151 (%48.9) 159 (%51.5)\nPrades-sur-Vernazobre (frantsesez eta ofizialki: Prades-sur-Vernazobre) Okzitaniako udalerri bat da. Administratiboki Frantziako Hérault departamenduan dago, Okzitania eskualdean. 2013an 267 biztanle zituen.\n2007an Prades-sur-Vernazobre udalerrian erroldatutako biztanleak 267 ziren. Familiak 125 ziren, horien artean 36 pertsona bakarrekoak ziren (8 bakarrik bizi ziren gizonak eta 28 bakarrik bizi ziren emakumeak), 61 seme-alabarik gabeko familiak ziren, 24 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 210 etxebizitza zeuden, 123 familiaren etxebizitza nagusia ziren, 71 bigarren erresidentzia ziren eta 16 hutsik zeuden. 201 etxeak ziren eta 7 apartamentuak ziren. 123 etxebizitza nagusietatik 96 bere jabearen bizilekua ziren, 14 alokairuan okupaturik zeuden eta 13 doan lagata zeuden; 5 etxek bi gela zituzten, 14 etxek hiru zituzten, 32 etxek lau zituzten eta 72 etxek bost zituzten. 106 etxek euren parking plaza propioa zuten azpian. 50 etxetan ibilgailu bat zegoen eta 64 etxetan bat baino gehiago zituzten.\nPrades-sur-Vernazobre udalerriko biztanleria-piramidea 2009an .\n2007an lan egiteko adina zuten pertsonak 146 ziren, horien artean 92 aktiboak ziren eta 54 inaktiboak ziren. 92 pertsona aktiboetatik 81 lanean zeuden (37 gizon eta 44 emakume) eta 11 langabezian zeuden (8 gizon eta 3 emakume). 54 pertsona inaktiboetatik 27 erretiraturik zeuden, 8 ikasten zeuden eta 19 "bestelako inaktibo" gisa sailkaturik zeuden.\n2009an Prades-sur-Vernazobre udalerrian 120 unitate fiskal zeuden, 283 pertsonek osaturik. Pertsona bakoitzeko diru-sarrera fiskalaren mediana urteko 13.629 euro zen.\n2007an zeuden 14 komertzioetatik, 1 janari enpresa zen, 1 material elektrikoaren fabrikazioko enpresa zen, 1 bestelako produktu industrialen fabrikazioko enpresa zen, 5 eraikuntza enpresak ziren, 1 ibilgailuen saltze eta konpontze enpresa zen, 1 informazio eta komunikazio enpresa zen, 3 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 5 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 2 igeltseroak, 1 iturgina eta 1 argiketaria.\n2000. urtean Prades-sur-Vernazobre udalerrian 25 nekazaritza-ustiategi zeuden, 285 hektarea erabiltzen.\nPierrerue (2,4 km)\nCazedarnes (4,2 km)\nSaint-Chinian (4,3 km)\nCessenon-sur-Orb (5,0 km)\nCébazan (5,1 km)\nBerlou (5,4 km)\nBNF: 152568199 (data)\nOrriaren azken aldaketa: 15 martxoa 2021, 08:08.